28/12/2017 | Administración LocalMunicipal
Ribeira
Anuncio aprobacion definitiva ordenanzas fiscais para o ano 2018

ANUNCIO O Pleno da Corporación, na Sesión de data 30 de outubro de 2017, adoptou os seguintes acordos: Primeiro.- Aprobar inicialmente a modificación das seguintes ordenanzas: 1.0.0 Ordenanza fiscal xeral.2. A.3 Ordenanza reguladora do imposto sobre vehículos de tracción mecánica.3. B.1.1 Ordenanza fiscal reguladora da taxa pola expedición de documentos administrativos.4. B.1.3 Ordenanza fiscal reguladora da Taxa pola realización de actividades urbanísticas.5. B.1.4 Ordenanza fiscal reguladora da taxa pola intervención municipal nas comunicacións previas, declaracións responsables e no outorgamento de licenzas de apertura de establecementos.6. B.1.8.- Ordenanza fiscal reguladora da taxa pola prestación do servizo municipal de cemiterios.7. B.1.19 Ordenanza fiscal reguladora da taxa polos servizos asociados á celebración de matrimonios civís nas dependencias municipais.8. B.2.2 Ordenanza fiscal reguladora da taxa pola ocupación do Subsolo, solo e vóo da vía pública.9. B.2.3 Ordenanza fiscal reguladora da taxa pola ocupación de terreos de uso público con mercadorías, materiais de construción, entullos, valos, puntais, asnelos, estadas e outros materiais de construción.10. B.2.6 Ordenanza fiscal reguladora da taxa sobre vaos permanentes e as reservas da vía pública para aparcamento, carga e descarga de mercadorías de calquera clase e outras actividades de interese particular.11. B.2.7 Ordenanza fiscal reguladora da taxa pola ocupación de terreos de uso público con mesas e cadeiras con finalidade lucrativa.12. B.2.8 Ordenanza fiscal reguladora da taxa pola instalación de quioscos na vía pública 13. C.1. Ordenanza reguladora do prezo público pola prestación de servizos e realización de actividades da oficina municipal de deportes.14. B.1.9. Ordenanza fiscal reguladora da taxa polo uso de instalacións deportivas municipais. Segundo.- Aprobar inicialmente a derrogación das seguintes ordenanzas: 1. B.1.17 Ordenanza fiscal reguladora da taxa pola prestación do servizo de teleasistencia.2. B.2.1 Ordenanza fiscal reguladora da taxa pola saca de areas e outros materiais de construción en terreos públicos do termo municipal. O acordo de aprobación inicial foi publicado no Boletín Oficial da Provincia Nº 211, de 7 de novembro, abríndose o prazo de exposición pública previsto nos artigos 49 da Lei 7/1985, e 17 do RD 2/2004, a efectos de reclamacións e suxestións perante o Pleno, a contar dende a data de publicación do presente acordo. Non tendo sido presentadas ningunha reclamación, enténdese definitivamente adoptado o acordo ate o de agora provisional, sen necesidade dun novo acordo plenario (artigo 17.3 RDL 2/2004). Procédese á publicación deste acordo, xunto co texto íntegro das ordenanzas, a efectos da súa entrada en vigor (artigo 17.4 RDL 2/2004). ORDENANZA XERAL DE XESTIÓN, RECADACIÓN E INSPECCIÓN DOS TRIBUTOS E DOUTROS INGRESOS DE DEREITO PÚBLICO TÍTULO I. NORMAS TRIBUTARIAS DE CARÁCTER XERAL CAPÍTULO I. Principios xerais Artigo 1. Obxecto da ordenanza. Artigo 2. Ámbito de aplicación. Artigo 3. Potestade regulamentaria Artigo 4. A Administración tributaria municipal. CAPÍTULO II. Normas xerais Artigo 5. Ámbito temporal das normas tributarias. TÍTULO II. OS TRIBUTOS CAPÍTULO I. Os tributos municipais. A relación xurídico tributaria. Beneficios fiscais Artigo 6. Concepto, fins e clases dos tributos. Artigo 7. Taxas. Artigo 8. Contribucións especiais. Artigo 9. Impostos. Artigo 10. Imposto sobre Bens Inmobles Artigo 11. Imposto sobre Vehículos de Tracción Mecánica Artigo 12. Imposto sobre Actividades Económicas CAPÍTULO II. A relación xurídico tributaria Artigo 13. A relación xurídico - tributaria. CAPÍTULO III. Beneficios fiscais Artigo 14. Beneficios fiscais. CAPÍTULO IV. Obrigados tributarios Artigo 15. Domicilio Artigo 16. Categoría das vías. CAPÍTULO V. A débeda tributaria Artigo 17. Importe mínimo de liquidación Artigo 18. Documento único Artigo 19. Presentación de declaracións de alta, baixa e modificación Artigo 20. Tributos obxecto de padróns ou matricula. Artigo 21. Variacións das circunstancias determinantes da contía ou da esixencia da débeda Artigo 22. Extinción da débeda. Artigo 23. Lexitimación, lugar e medios de pago Artigo 24. Pago mediante domiciliación bancaria. Artigo 25. Calendario fiscal. Artigo 26. Sistema Especial de Pago (S. E. P.) Artigo 27. Aprazamento e fraccionamento do pago: solicitude e tramitación Artigo 28. Aprazamento e fraccionamento do pago: garantías. Artigo 29. Situación de insolvencia. Artigo 30. Medios de xustificación das actuacións para a declaración de créditos incobrables. Artigo 31. Criterios de aplicación ás propostas de declaración de créditos incobrables TÍTULO III. A APLICACIÓN DOS TRIBUTOS CAPÍTULO I. Competencias en materia de aplicación dos tributos. Artigo 32. Competencias. CAPÍTULO II. Información e asistencia ó contribuínte. Artigo 33. Comunicacións informativas e consultas tributarias. CAPÍTULO III. Relacións con outras entidades Artigo 34. Relacións coa Axencia Estatal de Administración Tributaria Artigo 35. Relacións con Tráfico Artigo 36. Relacións coa Xerencia Territorial do Catastro Artigo 37. Colaboración cos Notarios Artigo 38. Colaboración cos Xestores Administrativos Artigo 39. Uso de medios electrónico para realización de consultas e trámites CAPÍTULO IV. Normas sobre actuacións e procedementos. Artigo 40. Regulación das actuacións e procedementos tributarios. Artigo 41. Obriga de resolver e efectos do silencio administrativo Artigo 42. Concepto e clases de liquidacións tributarias. Artigo 43. Liquidacións definitivas. Artigo 44. Liquidacións provisionais. Artigo 45. As notificacións en materia tributaria. CAPÍTULO V. Actuacións e procedementos de xestión tributaria. Artigo 46. A xestión tributaria. CAPÍTULO VI. Actuacións e procedementos de inspección. Artigo 47. A Inspección dos tributos CAPÍTULO VII. Actuacións e procedementos de recadación. Artigo 48. Órganos de xestión recadatoria. Artigo 49. Recadación das débedas. Prazos de ingreso Artigo 50. Execución forzosa Artigo 51. Custas do procedemento Artigo 52. Anuncios e mesa de poxa. Particularidades TÍTULO IV. A REVISIÓN EN VÍA ADMINISTRATIVA CAPÍTULO I. A revisión en vía administrativa. Artigo 53. Recurso de reposición Artigo 54. Suspensión do acto impugnado. DISPOSICIÓN ADICIONAL Única. Recadación doutros ingresos de dereito público. DISPOSICIÓN TRANSITORIA Única. Sistema Especial de Pago (S. E. P.) DISPOSICIÓN DERROGATORIA Única. Derrogación da Ordenanza Fiscal Xeral anterior. DISPOSICIÓN FINAL Única. Entrada en vigor. TÍTULO I. NORMAS TRIBUTARIAS DE CARÁCTER XERAL CAPÍTULO I. Principios xerais Artigo 1. Obxecto da ordenanza 1.- Dítase esta Ordenanza xeral de conformidade co disposto no artigo 106.2 da Lei 7/1985, do 2 de abril, reguladora das Bases de Réxime Local e en desenvolvemento do establecido no Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, e igualmente en desenvolvemento do apartado e) do artigo 7 e disposición adicional cuarta da Lei 58/2003, de 17 de decembro, Xeral Tributaria e das demais normas concordantes.2.- Esta Ordenanza contén: · As normas comúns, tanto substantivas como de procedemento, que en materia de xestión, liquidación, inspección, recadación, revisión dos actos tributarios municipais, e réxime sancionador, complementan ó Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, á Lei 58/2003, de 17 de decembro, Xeral Tributaria, e demais normas de desenvolvemento das mesmas e, ás Ordenanzas e resolucións especificamente reguladoras de cada un dos distintos ingresos; de esta normativa serán supletorias a Lei 47/2003, de 26 de novembro, Xeral Orzamentaria e a Lei 39/15, de 1 de outubro, do Procedemento Administrativo Común. · A adaptación das normas citadas no apartado anterior ao réxime de organización e funcionamento propio do Concello de Riveira 3.- As normas contidas nesta Ordenanza xeral aplícanse ao exercicio das competencias do Concello no relativo á xestión, liquidación, recadación, inspección e revisión dos actos tributarios municipais, na medida en que ditas funcións se exerzan directamente pola Administración tributaria municipal, e serán aplicables supletoriamente a outros ingresos de dereito público naqueles supostos concretos non establecidos especificamente na súa normativa reguladora e en canto a natureza xurídica de cada tipo de ingreso faga posible a devandita aplicación. Artigo 2. Ámbito de aplicación. Esta Ordenanza Fiscal Xeral obrigará: a) Ámbito territorial: En todo o territorio do término municipal de Riveira. b) Ámbito temporal: Desde a súa entrada en vigor ata a súa modificación ou derrogación expresa. c) Ámbito persoal: A tódalas persoas físicas ou xurídicas susceptibles de dereitos e obrigacións fiscais, así como ós etes colectivos que, sen personalidade xúridica, poidan ser obxecto de tributación por ser centro de imputación de rendas, propiedades ou actividades. Artigo 3. Potestade regulamentaria.1.- Corresponde ao Pleno a potestade regulamentaria do Concello de Riveira en materia de tributos e ingresos de dereito público, que a exerce a través das ordenanzas e resolucións citadas no artigo 1.º desta ordenanza; isto sen prexuízo das súas facultades de delegación en materia de prezos públicos conforme prevé o artigo 47 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo.2.- En relación coas ordenanzas fiscais e demais normas reguladoras de ingresos de dereito público corresponderá á alcaldía ditar as instrucións e circulares que conteñan as disposicións interpretativas e aclaratorias das mesmas. Artigo 4. A Administración tributaria municipal. Corresponde á Alcaldía a aplicación dos tributos e o exercicio da potestade sancionadora en materia tributaria, en tanto non se encomenden expresamente a outro órgano ou entidade de dereito público, e sen prexuízo das competencias atribuídas ao Alcalde nas letras b), c) y k) do artigo 124.4 de la Lei 7/1985, de 2 de abril, reguladora das Bases do Réxime Local. CAPÍTULO II. Normas xerais Artigo 5. Ámbito temporal das normas tributarias. Agás que expresamente se dispoña o contrario, as normas tributarias non terán efecto retroactivo e serán aplicadas aos tributos sen período impositivo que se devenguen a partir da súa entrada en vigor, e aos demais tributos para o período impositivo que se inicie desde ese momento. Non obstante, as normas que regulen o réxime de infraccións e sancións tributarias e o das recargas terán efectos retroactivos respecto dos actos que non sexan firmes cando a súa aplicación resulte mais favorable para o interesado. TÍTULO II. OS TRIBUTOS CAPÍTULO I. Os tributos municipais Artigo 6. Concepto, fins e clases dos tributos.1.- Os tributos propios municipais son os ingresos públicos que consisten en prestacións pecuniarias esixibles polo Concello de Riveira como consecuencia da realización do suposto de feito ao que a lei vincula o deber de contribuír, coa finalidade primordial de obter os ingresos necesarios para o sostemento dos gastos públicos.2.- Os tributos, calquera que sexa a súa denominación, clasifícanse en taxas, contribucións especiais e impostos. Artigo 7. Taxas. O Concello de Riveira poderá establecer e esixir taxas pola prestación de servizos ou a realización de actividades da súa competencia e pola utilización privativa ou o aproveitamento especial dos bens del dominio público municipal, segundo as normas contidas no Texto Refundido da Lei Reguladora das Facendas Locais. Artigo 8. Contribucións especiais. O Concello de Riveira poderá establecer e esixir contribucións especiais pola realización de obras ou polo establecemento ou ampliación de servizos municipais, segundo as normas contidas no Texto Refundido da Lei Reguladora das Facendas Locais. Artigo 9. Impostos.1.- O Concello de Riveira esixirá, de acordo co Texto Refundido da Lei reguladora das Facendas Locais, as disposicións que a desenvolven e as correspondentes ordenanzas fiscais, os seguintes impostos: a) Imposto sobre Bens Inmobles (IBI). b) Imposto sobre Actividades Económicas (IAE). c) Imposto sobre Vehículos de Tracción Mecánica (IVTM). 2.- Así mesmo, o Concello de Riveira poderá establecer e esixir o Imposto sobre Construcións, Instalacións e Obras (ICIO) e o Imposto sobre o Incremento de Valor dos Terreos de Natureza Urbana (IIVTNU), de acordo co Texto Refundido da Lei Reguladora das Facendas Locais, as disposicións que a desenvolvan e as respectivas ordenanzas fiscais. Artigo 10. Imposto sobre Bens Inmobles.1.- Os padróns fiscais do Imposto sobre Bens Inmobles (IBI) elabóraos, por delegación do Concello de Riveira, o Servizo de Xestión Tributaria da Excma. Deputación Provincial de A Coruña, a partir do padrón do exercicio anterior, ao que se incorporarán as alteracións de carácter físico, económico e xurídico aprobadas pola Xerencia Territorial do Catastro e aquelas que sexan consecuencia de feitos ou actos coñecidos pola Administración tributaria municipal, todo isto nos termos establecidos no convenio coa Dirección Xeral do Catastro.2.- As variacións de carácter físico, económico ou xurídico que se produzan nos bens gravados terán efectividade desde o día primeiro do ano seguinte, e poden incorporarse directamente ao padrón correspondente a dito período se non se produciu modificación da base impoñible.3.- Cando a Administración tributaria municipal ou provincial coñeza as variacións de titularidade que consten en documento público, actualizará o padrón do IBI e comunicará as correspondentes variacións á Xerencia Territorial do Catastro.4.- Na xestión do IBI, observaranse as seguintes prescricións: a) Con carácter xeral a Administración tributaria emitirá os recibos e as liquidacións tributarias a nome do titular do dereito constitutivo do feito impoñible. b) Cando un ben inmoble ou un dereito sobre o mesmo pertenza a dous ou mais titulares: · b.1.- Procederase a división da cota tributaria, previa solicitude do cotitular, cando se acheguen os datos persoais e os domicilios do resto dos obrigados ao pago, así como os documentos públicos acreditativos da proporción en que cada un participa no dominio ou dereito sobre o inmoble. Unha vez aceptada pola Administración a solicitude de división, os datos incorporaranse no padrón do imposto do exercicio inmediato posterior e manterase nos sucesivos mentres non se solicite a modificación. Se algunha das cotas non se paga no período voluntario esixirase o pago da débeda a calquera dos responsables solidarios. · b.2.- Non procederá a división da cota do tributo nos supostos de réxime económico matrimonial de sociedade legal de gananciais. De se presentar solicitude arquivarase sen máis trámite. · b.3.- Non procederá a división da cota, por razóns de custe e eficacia, nos supostos en que, como consecuencia da división, resulten cotas de importe inferior a 6 euros. c) Nos supostos de separación matrimonial xudicial ou de divorcio, con atribución do uso da vivenda a un dos cotitulares, pódese solicitar a alteración da orde dos suxeitos pasivos para facer constar, en primeiro lugar, a quen é o beneficiario do uso. Neste caso esíxese o acordo expreso dos interesados. Artigo 11. Imposto sobre Vehículos de Tracción Mecánica 1.- O padrón fiscal do Imposto sobre Vehículos de Tracción Mecánica formarao a Administración tributaria municipal a partir do padrón do ano anterior, incorporando as altas e o resto de modificacións (transferencias, cambios de domicilio e baixas) producidas no exercicio inmediatamente anterior.2.- Será suxeito pasivo do imposto a persoa física ou xurídica que figure como titular do vehículo no Rexistro Central de Tráfico, excepto cando se acredite debidamente que o día primeiro do exercicio o vehículo non era propiedade da persoa que figuraba como titular no Rexistro Central de Tráfico. Neste caso, se o vendedor acredita o cumprimento das obrigas impostas polo Regulamento Xeral de Vehículos ao que transmite e solicita a anulación da liquidación, estimarase a solicitude.3.- Para determinar a débeda tributaria, que constará no padrón, aplicarase o coeficiente de incremento aprobado na Ordenanza fiscal correspondente sobre as tarifas do artigo 95 do Texto Refundido da Lei Reguladora das Facendas Locais.4.- Nas primeiras adquisicións de vehículos o imposto esixirase en réxime de autoliquidación, que se acreditará diante da Xefatura Provincial de Tráfico con carácter previo á matriculación do vehículo. Tamén se esixirá o imposto neste réxime de exacción no suposto de rehabilitación dun vehículo realizada en exercicios posteriores ao de tramitación da correspondente baixa. A autoliquidación do imposto no caso de primeiras adquisicións ou rehabilitacións de vehículos realizarase telemática. Se algún interesado o require, nas oficinas de Atención Cidadá darase asistencia para o trámite.5.- A Administración tributaria municipal comunicará á Xefatura Provincial de Tráfico os recibos que están impagados para o efecto de que non se autoricen cambios de titularidade dos vehículos cando conste no seu historial que está pendente de pago o imposto sobre vehículos de tracción mecánica correspondente ao ano inmediatamente anterior á realización do trámite. Non obstante poderase efectuar o cambio de titularidade cando se presente diante da Xefatura Provincial de Tráfico o xustificante acreditativo do pago da débeda. Artigo 12. Imposto sobre Actividades Económicas 1.- A matrícula formarase anualmente e comprenderá os datos que determine a normativa que resulte aplicable e as instrucións que, no seu desenvolvemento, dite a Axencia Estatal de Administración Tributaria.2.- O Servizo de Xestión Tributaria da Excma. Deputación Provincial de A Coruña, por delegación do Concello de Riveira, intercambiará coa Axencia Estatal de Administración tributaria (AEAT) os datos con transcendencia para a xestión deste imposto coñecidos en base a declaracións presentadas, ou resultantes das actuacións de xestión e de inspección tributarias que se desenvolvan. CAPÍTULO II. A relación xurídico tributaria. Artigo 13. A relación xurídico - tributaria. Os elementos da obriga tributaria non poderán ser alterados por actos o convenios dos particulares, que non producirán efectos diante da Administración, sen prexuízo das súas consecuencias xurídico - privadas. CAPÍTULO III. Beneficios fiscais Artigo 14. Beneficios fiscais.1.- Non poderán recoñecerse outros beneficios fiscais nos tributos locais que os expresamente previstos nas normas con rango de lei ou os derivados da aplicación dos tratados internacionais.2.-Non obstante, tamén poderán recoñecerse os beneficios fiscais establecidos nas respectivas ordenanzas fiscais, que incluirán, na súa regulación os aspectos substantivos e formais, cos límites e nos supostos expresamente previstos pola lei.3.- Sen prexuízo do establecido na normativa reguladora de cada tributo, que terá carácter preferente, nos casos en que o beneficio fiscal se conceda a instancia de parte, a solicitude deberá presentarse: a) Cando se trate de tributos periódicos xestionados mediante padrón ou matrícula, no prazo establecido na respectiva ordenanza para a presentación das preceptivas declaracións de alta ou modificación. b) Cando se trate de tributos nos que se ten establecido o réxime de autoliquidación, no prazo de presentación da correspondente autoliquidación. c) Nos restantes casos, nos prazos de presentación da correspondente declaración tributaria ou ao tempo da presentación da solicitude do permiso ou autorización que determine o nacemento da obriga tributaria, segundo proceda.4.- Unha vez outorgado, o beneficio fiscal aplicarase nas sucesivas liquidacións en tanto non se alteren as circunstancias de feito ou de dereito que determinaron o seu outorgamento, neste caso estarase ao establecido no apartado seguinte deste artigo.5.- Terán carácter provisional os actos de concesión ou recoñecemento de beneficios fiscais, que estean condicionados ao cumprimento de certas condicións futuras ou á efectiva concorrencia de determinados requisitos non comprobados no procedemento en que se ditaron. A Administración tributaria municipal poderá comprobar, nun posterior procedemento de aplicación dos tributos, a concorrencia de ditas condicións ou requisitos e, no seu caso, regularizar a situación tributaria do obrigado, sen necesidade de proceder á previa revisión de ditos actos nos termos previstos no título V da Lei Xeral Tributaria. CAPÍTULO IV. Obrigados tributarios. Artigo 15. Domicilio fiscal.1.- O domicilio fiscal dos interesados rexerase polo disposto a tal efecto na normativa tributaria de carácter xeral ditada polo estado.2.- A Administración tributaria municipal poderá comprobar e rectificar o domicilio fiscal declarado. Con dita finalidade poderá, entre outras, efectuar as seguintes actuacións: a) Consultar os datos con transcendencia tributaria do padrón de habitantes, coa finalidade de mellorar a información sobre os domicilios fiscais dos obrigados tributarios. b) Consultar o dato do domicilio na AEAT, e, se o domicilio declarado polo suxeito pasivo diante da AEAT é diferente do que obra na base de datos da Administración tributaria municipal, poderá rectificar este último, incorporando o da AEAT como elemento de xestión asociado ao obrigado tributario, podendo constituír a dirección a onde remitir todas as notificacións derivadas das actuacións da Administración tributaria municipal. Artigo 16. Categoría das vías.(sen contido). CAPÍTULO V. A débeda tributaria. Artigo 17. Importe mínimo de liquidación.1.- De conformidade co disposto polo artigo 16 Lei 47/2003, de 26 de novembro, Xeral Orzamentaria, a Alcaldía, discrecionalmente, poderá establecer a non liquidación, ou no seu caso a anulación de todas aquelas liquidacións de impostos municipais e de sancións tributarias das que resulten débedas inferiores a 6 euros, por considerarse que por debaixo desta contía o ingreso non cubre os custes de xestión e recadación.2.- De conformidade co previsto polo artigo 72.5 do Regulamento Xeral de Recadación, non se practicará liquidación separada por xuros de mora no procedemento de constrinximento cando a cantidade resultante por este concepto sexa inferior a 6 euros.3.- Esta limitación non afecta aos xuros de mora devengados e xestionados xunto co principal no procedemento de constrinximento, e nos aprazamentos ou fraccionamentos de pago. Artigo 18. Documento único Poderán refundirse nun documento único de declaración, liquidación e recadación as exaccións que recaian sobre o mesmo obrigado tributario ou persoa ou entidade obrigada ao pago. Neste caso será obrigatorio: a) Que na liquidación consten as bases, tipos e cotas de cada concepto, co que quedarán determinadas ou individualizadas cada unha das liquidacións que se refunden. b) Que na recadación consten por separado as cotas relativas a cada concepto, de maneira que a suma determinará a cota refundida que se xestiona mediante documento único. Artigo 19. Presentación de declaracións de alta, baixa e modificación 1.- Sempre que as normas legais ou regulamentarias reguladoras de cada tributo ou ingreso non establezan normas específicas de xestión, as declaracións de altas, baixas ou modificacións presentaranse con carácter xeral no prazo máximo dun mes desde que se produzan as circunstancias que as motiven.2.- As declaracións de baixas e de modificación producirán efecto para o exercicio ou período de liquidación, se fose inferior, inmediato seguinte a aquel no que se presenten. Non obstante o anterior, cando a data que se consigne na declaración como de efectividade da baixa ou da modificación sexa dun exercicio anterior á de presentación da declaración, aquela data deberá ser probada por quen a declare. Neste caso son de aplicación as normas que sobre medios e valoración de probas contén o Código Civil e a Lei de Axuizamento Civil, agás o disposto nos artigos 105 a 108 da Lei Xeral Tributaria. Artigo 20. Tributos obxecto de padróns ou matricula.1.- Nos tributos de cobro periódico de xestión integra pola Administración tributaria municipal o padrón para cada período elaborarase tendo en conta as declaracións dos interesados, e os demais datos que se coñezan como consecuencia das actuacións de comprobación e investigación.2.- Os padróns someteranse á aprobación da Alcaldía e, unha vez aprobados, previo anuncio no Boletín Oficial da Provincia, os correspondentes Edictos exporanse ao público mediante anuncio no taboleiro de edictos municipal, para exame e recurso por parte dos lexitimamente interesados durante o prazo dun mes a contar dende a data de publicación do anuncio no B. O. P.3.- Esta exposición pública efectuarase mediante atención personalizada nas dependencias municipais de información ao contribuínte ou naquelas outras que se designen expresamente, no horario establecido de atención ao público, debendo os interesados acreditar tal condición para poder acceder á información tributaria correspondente, xa se efectúe mediante acceso restrinxido ao documento que conteña o padrón ou matrícula, visualización dos datos de pantalla, copia dos mesmos ou comunicación verbal da información. Será igualmente necesario acreditar a condición de interesado en calquera outro momento distinto ao de exposición ao público para que a consulta sexa autorizada.4.- Cando a Administración tributaria municipal teña coñecemento da existencia, modificación ou desaparición dos elementos configuradores do feito impoñible, e estes non foran declarados polo obrigado tributario ou persoa ou entidade obrigada ao pago, notificarase este feito á persoa interesada concedéndolle un prazo de dez días para que formule as alegacións que estime convenientes ao seu dereito. Transcorrido dito prazo e á vista das alegacións que no seu caso se formularan, procederase, de oficio, á inclusión, variación ou exclusión que proceda, notificándoselle así, sen prexuízo das sancións que, no seu caso, resultaran de aplicación. As inclusións, variacións ou exclusións realizadas de oficio producirán efecto na matrícula ou padrón do período impositivo inmediato seguinte, sen prexuízo de que a Administración tributaria municipal practique as liquidacións que fosen procedentes en función das modificacións advertidas para os períodos tributarios non prescritos. No obstante o anterior, cando a Administración tributaria municipal teña coñecemento do falecemento de quen figure nos padróns fiscais como obrigado tributario, procederá a efectuar, de oficio, a correspondente exclusión, unha vez constatado o falecemento, retrotraéndose os efectos da variación ao momento do mesmo, anulando as liquidacións que desde tal momento se xiraran a nome do causante e practicando aos herdeiros as novas liquidacións que procedan. Nos tributos de xestión delegada ou compartida con outras Administracións Públicas, cando a Administración tributaria municipal teña coñecemento da defunción de quen figure nos padróns fiscais como obrigado tributario, procederá a efectuar, de oficio, a correspondente comunicación ao órgano encargado da xestión catastral ou censual. Artigo 21. Variacións das circunstancias determinantes da contía ou esixencia da débeda 1.- Nos termos establecidos no artigo 102.3 de la Lei Xeral Tributaria, e agás disposición en contrario, non será preciso notificar de xeito individualizado aos obrigados tributarios as variacións que experimenten as bases tributarias como consecuencia de: a) Modificacións dispostas polas Leis de Presupostos, de Medidas Financeiras e Tributarias, e outras normas de aplicación xeral e obrigatoria no ámbito territorial do Concello de Riveira; b) Variacións do coeficiente de incremento, do cadro de tarifas, dos coeficientes de situación, das zonas de valor, e outras análogas como o tipo de recargo provincial do IAE; c) As establecidas por Ordenanzas Fiscais Municipais,. 2.- Os obrigados tributarios e as persoas ou entidades obrigadas ao pago declararán, ademais da súa alta e baixa nos correspondentes padróns fiscais e de prezos públicos, calquera modificación na súa situación xurídica ou material da que poida derivarse unha alteración con respecto á suxeición a un tributo ou ingreso de dereito público. Non obstante o disposto no parágrafo precedente non se esixirá o pago da correspondente débeda cando, aínda non cumprida dita obriga, se demostre que non concorrían as condicións xurídicas ou supostos de feito determinantes da súa esixibilidade. Isto sen prexuízo da imposición da correspondente sanción por incumprimento da obriga establecida anteriormente. Artigo 22. Extinción da débeda.1.- As débedas tributarias poderán extinguirse por pago, prescrición, compensación ou condonación, e polos demais medios previstos nas leis.2.- O pago, a compensación ou a condonación da débeda tributaria ten efectos liberatorios exclusivamente polo importe pagado, compensado ou condonado.3.- O pago ou extinción, por calquera das formas citadas, das débedas co Concello de Riveira non terá outros efectos que os sinalados no parágrafo anterior, sen que en ningún caso faga proba ou implique de ningunha forma a concesión de permisos, autorizacións ou licencias que corresponda emitir a este Concello. Artigo 23. Lexitimación, lugar e medios de pago.1.- Pode realizar o pago calquera persoa, teña ou non interese no cumprimento da obriga, xa o coñeza e o aprobe o debedor, xa o descoñeza o obrigado ao pago. O terceiro que pague a débeda non estará lexitimado para exercitar diante da Administración tributaria municipal os dereitos que corresponden ao obrigado ao pago.2.- Os pagos das débedas e sancións xestionadas pola Administración tributaria municipal realizaranse en efectivo nas entidades colaboradoras: a.- directamente; b.- por vía telemática, sexa a través das pasarelas de pagos das propias entidades financeiras ou a través da páxina web municipal; c.- nos caixeiros das entidades que así o admitan.3.- O pago das débedas e sancións que teñan que realizarse en efectivo poderanse facer por algún dos seguintes medios: a) Diñeiro de curso legal b) Cheque, axustado ó disposto no artigo 35 do Real Decreto 939/2005, de 29 de xullo, polo que se aproba o Regulamento Xeral de Recadación. c) Transferencia bancaria, cos requisitos establecidos ó efecto no regulamento Xeral de Recadación. d) Calquera outro medio que autorice a Alcaldía.4.- Só poderá admitirse o pago en especie cando así de ordene por lei.5.- O emprego de calquera medio de pago alternativo á entrega de diñeiro de curso legal non poderá implicar gasto algún para o Concello pola súa tramitación, agás do que o Concello teña conveniado coas entidades colaboradoras polo uso de tarxetas de débito e crédito. En caso contrario o gasto cargado ao Concello será automaticamente resarcido do importe abonado, continuándose o procedemento recadador polo resto da cantidade adebedada pendente de cobro. Artigo 24. Pago mediante domiciliación bancaria.1.- O pago mediante domiciliación bancaria realizarase nos supostos e cos requisitos regulados neste artigo.2.- No suposto de aprazamentos, fraccionamentos e outros ingresos distintos dos de vencemento periódico e notificación colectiva, a domiciliación bancaria deberá axustarse aos seguintes requisitos: a) Que o obrigado ao pago sexa titular da conta en que domicilie o pago e que dita conta estea aberta nunha entidade financeira. b) Que o obrigado ao pago comunique a súa orde de domiciliación a Administración tributaria municipal.3.- No suposto dos tributos periódicos que son obxecto de notificación colectiva a domiciliación bancaria deberá axustarse ás condicións que se detallan de seguido: a) Comunicación á Administración tributaria municipal ben directamente, ben a través das entidades financeiras; neste caso as entidades comunicarano formalmente a Administración tributaria municipal para a eficacia da domiciliación. Poderá trasladarse a domiciliación a outra entidade de depósito coa comunicación á Administración tributaria municipal b) As comunicacións para que teñan efecto no recibo do exercicio deberán realizarse dous meses antes do comezo do período de recadación establecido para o tributo ou ingreso de dereito público que se domicilia o pago. As efectuadas con posterioridade produciran efecto para o período seguinte. c) As domiciliacións de pago terán validez por tempo indefinido, podéndose anular en calquera momento pola persoa ou entidade obrigada. Poderán ser rexeitadas pola entidade de crédito. Perderá vixencia a domiciliación nos supostos de devolución cando así o determine a Administración tributaria municipal sen necesidade de comunicación aos interesados. d) O pago poderá domiciliarse nunha conta que non sexa de titularidade da persoa ou entidade obrigada ao pago, sempre que o titular da conta autorice a domiciliación.4.- Os pagos efectuados mediante domiciliación bancaria entenderanse realizados na data de cargo en conta de ditas domiciliacións, considerándose xustificante do ingreso o que para dito efecto expide a entidade de depósito onde está domiciliado o pago. Este comprobante de cargo en conta deberá recoller, como mínimo, os datos que se establezan pola Administración tributaria municipal. Artigo 25. Calendario fiscal. Os períodos para pagar os tributos e outros ingresos públicos de carácter periódico que se xestionan por recibo serán establecidos pola alcaldía con carácter previo ao inicio de cada exercicio económico, e serán obxecto de difusión a través da sede electrónica do Concello. Artigo 26. Sistema Especial de Pago (S. E. P.) 1.- Os obrigados ao pago que así o soliciten poderán pagar de forma fraccionada e mediante domiciliación bancaria as débedas polo IBI (sempre que o posibilite o Servizo de Xestión Tributaria da Excma. Deputación Provincial de A Coruña) e IVTM, devengadas a 1 de xaneiro do exercicio, sen que lles sexa esixible o pago de xuros de mora nin a prestación de garantías.2.- Para acceder a esta modalidade de pago, os obrigados ao pago deberán cumprir os requisitos que de seguido se recollen: a) Non ter á data de aprobación do padrón do tributo correspondente ningunha débeda en vía executiva co Concello. b) Domiciliar os seus recibos en calquera entidade financeira. c) Notificar formalmente á Administración tributaria a adhesión a este Sistema antes do día 1 de xaneiro do exercicio no que se pretende a súa aplicación. d) Incluír tódolos seus recibos polo tipo de ingreso no que se acollen a este sistema.3.- O sistema especial de pagos entenderase automaticamente concedido desde o mesmo día da solicitude sempre que se cumpran todos os requisitos establecidos no parágrafo anterior. No suposto de que a solicitude se presente despois da data indicada, a concesión terá efectos tributarios no exercicio seguinte. De non se cumprir os requisitos establecidos a Administración tributaria municipal comunicará, antes do inicio do período de pago establecido e en todo caso antes do primeiro prazo, a denegación o a exclusión deste sistema especial de pago ao obrigado ao pago. Unha vez incluídos os recibos neste sistema de pago entenderase prorrogado tacitamente agás desistimento expreso presentado antes do día 1 de xaneiro do exercicio no que se pretende a exclusión do sistema especial de pago, ou incumprimento de calquera dos prazos.4.- O obrigado ao pago abonará mediante domiciliación as cotas tributarias fraccionadas, sen xuros de mora e sen obriga de prestar garantías, mediante o Sistema Especial de Pago nas seguintes datas (agás doutras que poida establecer o Servizo de Xestión Tributaria da Excma. Deputación Provincial no caso do IBI): · Primeiro Prazo: 5 de maio. · Segundo Prazo: 5 de agosto. · Terceiro Prazo: 5 de novembro.5.- O importe de cada fracción será el resultado de dividir o importe do recibo polo número de fraccións.6.- Cando por causas imputables ao obrigado ao pago a débeda non se faga efectiva no seu vencemento, isto é cando non se pague calquera dos prazos, perderase de maneira automática o dereito a beneficiarse deste sistema de pago, pasando a rexerse polo sistema xeral e, polo tanto: a) se o período voluntario de ingreso non tivera finalizado, terase que proceder ao pago integro da débeda dentro do período voluntario de ingreso establecido para o tributo ou ingreso de dereito público; b) se o período voluntario de ingreso tivera finalizado, iniciarase a vía de constrinximento pola contía pendente de pago.7.- Se o obrigado ao pago decidira adiantar o pago de calquera das fracciones á data de vencemento sinalada, deberá abonar o importe total do recibo para o que terá que dirixirse a Administración tributaria municipal que lle entregará o documento de pago sen que isto supoña a perda do sistema para exercicios posteriores, agás que o interesado así o manifeste.8.- Calquera modificación na conta de domiciliación deberá de comunicarse con 2 meses de antelación as datas establecidas para o cobro de cada fracción. No suposto de que se presente despois das datas indicadas, as modificacións terán efecto para a fracción seguinte.9.- Cando o sistema especial de pago remate anticipadamente sen que o importe abonado permita cancelar o importe das débedas incluídas no sistema, o Concello aplicará os cobros realizados a débeda máis antiga, e se as débedas tiveran a mesma antigüidade a Administración tributaria poderá aplicalas do xeito que estime máis conveniente. A antigüidade determinarase de acordo coa data en que cada unha fose esixible. Artigo 27. Aprazamento e fraccionamento do pago: solicitude e tramitación.1.- O pago das débedas tributarias e demais de dereito público, tanto en período voluntario como executivo, poderá aprazarse ou fraccionarse cando a situación económico – financeira do obrigado tributario lle impida, de forma transitoria, efectuar o pago nos prazos establecidos, nos termos previstos nos artigos 65 e 82 da Lei Xeral Tributaria, no Regulamento Xeral de Recadación, e coas precisións que se detallan neste artigo.2.- Correspóndelle a Xefatura da unidade de Recadación a apreciación da situación económica financeira do obrigado ao pago en relación coa posibilidade de pagar as débedas. Cando a valoración da solvencia presente gran complexidade económica ou xurídica, a Xefatura da unidade remitirá a solicitude á Asesoría Xurídica, que poderá solicitar para dita valoración o apoio da unidade municipal que estime oportuno.3.- As persoas ou entidades interesadas presentarán a correspondente solicitude, que deberá comprender: a) Para as débedas en período executivo: Tódalas débedas tributarias e demais de dereito público das que sexa suxeito pasivo ou obrigado ao pago a persoa ou entidade solicitante. b) Para as débedas en período voluntario: as débedas que se solicite aprazar ou fraccionar.4.- Xunto coa solicitude no modelo normalizado, que recollerá todos os datos previstos no artigo 46.2 do regulamento xeral de recadación, deberanse achegar os seguintes documentos: a) Os datos bancarios (IBAN) dunha conta aberta en oficina de entidade financeira en onde se deba efectuar o cargo en conta, xa que con carácter xeral a concesión require que o solicitante domicilie o pago da débeda ou das sucesivas fraccións. A entidade financeira onde se domicilia o cargo debe ter sucursal aberta no termo municipal. b) Ademais: · b.1.- Débedas de persoas físicas: fotocopia da última nómina e da declaración do IRPF, ou certificado da AEAT de non presentar declaración; nos caso de desemprego certificado do organismo competente que acredite dita situación; no caso de pensionistas, certificado da Seguridade Social ou organismo competente que acredite o importe. · b.2.- Débedas de persoas xurídicas: copia da última declaración do imposto de sociedades e da escritura de constitución da sociedade. c) Tamén é preciso: · c.1.- Detallar a garantía que se ofrece cando sexa preceptiva, ou, no seu caso, a imposibilidade de constituíla; · c.2.- Fundamentar as dificultades de tesourería 5.- Non se concederán aprazamentos ou fraccionamentos: a) En período voluntario nos seguintes supostos: · a.1.- Para autoliquidacións ou liquidacións que foran fraccionadas conforme ao disposto na ordenanza reguladora do tributo ou ingreso público en cuestión, ou cando se tivera concedido un aprazamentos ou fraccionamento previo dos previstos con carácter xenérico pola Administración Municipal. · a.2.- Para recibos acollidos ao sistema de pago especial. · a.3.- Para débedas de importe inferior a 300 euros · a.4.- Para débedas suspendidas cando recaera sentencia firme en contra. · a.5.- Para débedas por sancións derivadas de infraccións en materia de tráfico. b) En período executivo nos seguintes supostos: · b.1.- Cando o conxunto das débedas incluídas no expediente executivo teñan un importe inferior a 300 euros · b.2.- Para débedas suspendidas cando recaera sentencia firme en contra. · b.3.- Cando no procedemento executivo se teña notificado o acto administrativo polo que se acorda a enaxenación dos bens embargados.6.- A vista da situación financeira do obrigado ao pago e atendidas as circunstancias sociais, económicas e financeiras de cada momento, corresponde acordar á alcaldía, ou órgano en que esta delegue, a determinación do prazo máximo en aprazamento e o número de prazos máximos en fraccionamentos que poidan ser concedidos en función do importe da débeda afectada, cando polo devandito órgano se aprecie a necesidade de outorgar prazos maiores dos establecidos con carácter xeral no apartado seguinte.7.- Con carácter xeral o aprazamento ou o fraccionamento concederase, pola Alcaldía, por un período máximo de 12, 18, ou 24 meses, a contar desde a data na que se aprobe a súa concesión, conforme as cantidades, períodos e vencementos seguintes: a) Débedas superiores a 300,00 euros ata 3.000,00 euros: fraccionaranse en doce períodos mensuais por un 6,25% mais os correspondentes xuros. O aprazamento concederase por un máximo de 12 meses. b) Débedas superiores a 3.000,00 euros ata 6.000,00 euros: Fraccionaranse en seis períodos trimestrais por un 12,5% mais os correspondentes xuros. O aprazamento concederase por un máximo de 18 meses. c) Débedas superiores a 6.000,00 euros, e casos cualificados e excepcionais: A alcaldía poderá fixar períodos de concesión distintos dos anteriores en razón da contía, sen que o período poida exceder de dous anos.8.- As cantidades aprazadas, excluído, no seu caso, o recargo de constrinximento, devengarán xuros de mora polo tempo que dure o aprazamento e ó tipo fixado na Lei de Orzamentos xerais do Estado. Para o caso de que o fraccionamento ou aprazamento sexa superior ao ano e, polo tanto, se descoñeza o tipo de xuro aplicable, calcularase en base ao tipo vixente e posteriormente, se houbera modificacións do tipo, regularizarase. O cargo polo importe da débeda ou de cada fracción, segundo o sistema de domiciliación recollido no parágrafo 4. a) deste artigo, efectuarase polo importe exacto, resultante de aplicar o tipo de xuro vixente no exercicio de vencemento da fracción. Artigo 28. Aprazamento e fraccionamento do pago: garantías.1.- A esixencia de garantías estará en función do obrigado ao pago é do importe das débedas para as que se pide o aprazamento ou fraccionamento segundo as seguintes regras: a) Para as Administracións públicas calquera que sexa a contía e para o resto dos obrigados cando as débedas sexan inferiores a 6.000 euros non se esixirá garantía. b) Para as débedas iguales ou superiores a 6.000 euros e ata 12.000 euros, o obrigado tributario poderá solicitar a exención total ou parcial da achega de garantía, mediante a achega de: declaración responsable; xustificación documental da imposibilidade de obter aval de polo menos tres entidades financeiras; xustificación de carecer de bens o non posuír outros distintos aos ofrecidos. c) Para as débedas superiores a 12.000 euros, será necesaria a prestación de garantía suficiente que avale o fraccionamento ou aprazamento solicitado.2.- Aceptaranse con carácter xeral as seguintes garantías: a) Aval solidario de entidades de crédito ou sociedade de garantía recíproca ou mediante certificado de seguro de caución b) Calquera outra que se considere suficiente, cando se acredite a imposibilidade de obter o aval.3.- Con carácter excepcional admitiranse as seguintes garantías: a) Tratándose de débedas en período executivo, a garantía poderá consistir na anotación de embargo preventivo de bens do debedor nos rexistros públicos correspondentes. b) O Obrigado ao pago poderá solicitar a adopción dunha medida cautelar para constituír a garantía; a medida cautelar poderá consistir na retención de devolucións ou outros pagos en trámite, anotación preventiva de embargo de bens que lle pertenzan, ou calquera outra que estime oportuna.4.- O acordo de concesión especificará a garantía que o solicitante deberá achegar ou, de se lo caso, a dispensa desta obriga.5.- A garantía deberá achegarse no prazo de dous meses contados a partir do día seguinte ao da notificación do acordo de concesión. Transcorrido este prazo sen formalizar a garantía, esixirase inmediatamente pola vía de constrinximento a débeda cos xuros e recargas correspondentes do período executivo, sempre que rematara o período regulamentario de ingreso. Artigo 29. Situación de insolvencia.1.- Son créditos incobrables aqueles que non poden facerse efectivos no procedemento de recadación por resultar falidos os obrigados ao pago, ou por concorrer nos bens coñecidos do debedor circunstancias que os fan inembargables.2.- Cando se declararan falidos os obrigados ao pago e os responsables, declararanse provisionalmente extinguidas as débedas, podendo ser rehabilitadas no prazo de prescrición. A débeda quedará definitivamente extinguida se non se rehabilita nese prazo.3.- Aos efectos de rehabilitación dos créditos, cando se coñeza a súa procedencia a/o xefe da unidade de Recadación, comunicarao a/ao xefe da unidade de Xestión tributaria para a súa incorporación ao sistema informático, entendéndose aprobados desde ese momento. A unidade de recadación vixiará a posible solvencia sobrevida dos obrigados e responsables declarados falidos.4.- Declarado falido un debedor, se non existen outros obrigados ou responsables, os créditos contra o mesmo de vencemento posterior serán dados de baixa por referencia a dita declaración, unha vez transcorrido o prazo de pago en voluntaria e efectuadas as pertinentes consultas nas bases de datos ás que ten acceso a Administración tributaria municipal. Artigo 30. Medios de xustificación das actuacións para a declaración de crédito incobrable. A/O xefe da unidade de Recadación documentará debidamente os expedientes formulando, con base aos criterios de economía e eficacia na xestión recadatoria, proposta de crédito incobrable que se someterá a aprobación da Alcaldía. Artigo 31. Criterios de aplicación ás propostas de declaración de créditos incobrables.1.- Coa finalidade de conxugar o respecto ao principio de legalidade do procedemento co de eficacia administrativa, establécense os requisitos e condicións que deben verificarse con carácter previo á proposta de declaración de créditos incobrables.2.- A documentación xustificativa será diferente en función dos importes e características da débeda. Se distinguirán os seguintes supostos: a) Expedientes por débedas acumuladas de importe ata 300 euros. Formularase proposta de declaración de crédito incobrable cos seguintes requisitos: · a.1 Acreditarase no expediente que o debedor non figura como suxeito pasivo no padrón do Imposto sobre bens inmobles, nin no Imposto sobre actividades económicas. · a.2 Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. · a.3 Acreditarase no expediente o intento de embargo de devolucións tributarias, a practicar pola AEAT. b) Expedientes por débedas acumuladas de importe superior a 300 euros que figuren a nome de persoas físicas. Formularase proposta de declaración de crédito incobrable cos seguintes requisitos: · b.1 Acreditarase no expediente que o debedor non figura como suxeito pasivo no padrón do Imposto sobre bens inmobles, no Imposto sobre actividades económicas, e no imposto sobre vehículos de tracción mecánica. · b.2 Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. · b.3 Acreditarase no expediente o intento de embargo de devolucións tributarias, a practicar pola AEAT. · b.4 Acreditarase que non figuran bens inscritos a nome do debedor no Servizo de Índice Central dos Rexistros da Propiedade, así como noutros Rexistros públicos. c) Expedientes por débedas acumuladas de importe superior a 300 euros que figuren a nome de entidades xurídicas. Formularase proposta de declaración de crédito incobrable cos seguintes requisitos: · c.1 Acreditarase no expediente que o debedor non figura como suxeito pasivo no padrón do Imposto sobre bens inmobles, no Imposto sobre actividades económicas, e no imposto sobre vehículos de tracción mecánica. · c.2 Acreditarase no expediente que se realizaron dous intentos en períodos diferentes, mediando entre eles cando menos 12 meses, de embargo de fondos en diferentes entidades bancarias así como dous intentos de embargo, con resultado negativo, de soldos, salarios e pensións. · c.3 Acreditarase no expediente o intento de embargo de devolucións tributarias, a practicar pola AEAT. · c.4 Acreditarase que non figuran bens inscritos a nome do debedor no Servizo de Índice Central dos Rexistros da Propiedade, así como noutros Rexistros públicos. · c.5 Constataranse as actuacións realizadas mediante a información facilitada polo Rexistro Mercantil.3.- Para determinar a contía a que se refiren os apartados anteriores, computaranse todas as débedas dun contribuínte que queden pendentes de pago e sempre que se ditara xa a providencia de constrinximento. Posporase a proposta de crédito incobrable dentro do prazo de prescrición, nos casos en que o incremento da contía pola posible acumulación de débedas de vencemento periódico, poida permitir unha tramitación posterior do expediente. TÍTULO III. A APLICACIÓN DOS TRIBUTOS CAPÍTULO I. Competencias en materia da aplicación dos tributos. Artigo 32. Competencias.1.- Son competencias do Pleno da Corporación en materia de aplicación dos tributos, as seguintes: a) Aprobación de convenios ou acordos, con outras entidades públicas, de delegación de competencias en materia de aplicación dos tributos. b) Aprobación de ordenanzas fiscais e as reguladoras doutros ingresos de dereito público. c) As demais que lle atribúan as leis, a presente ordenanza xeral e o resto das ordenanzas reguladoras.2.- Son competencias do Alcalde en materia de aplicación dos tributos, as seguintes: a) Ditar instrucións e circulares de aplicación das ordenanzas aprobadas polo Pleno municipal. b) Contestar as consultas tributarias que se formulen á administración tributaria municipal. c) Aprobar os modelos de autoliquidacións dos tributos e demais ingresos de dereito público. d) Dispor a non liquidación ou, no seu caso, a anulación e baixa en contabilidade de todas aquelas liquidacións das que resulten débedas inferiores á contía que se fixe como insuficiente para a cobertura do custo que a súa exacción e recadación representen. CAPÍTULO II. Información e asistencia ó contribuínte. Artigo 33. Comunicacións informativas e consultas tributarias.1.- A Administración tributaria municipal informará aos contribuíntes que o soliciten dos criterios administrativos existentes para a aplicación da normativa tributaria.2.- Os interesados poden dirixirse á web do Concello para acceder á información de interese xeral e realizar os trámites e xestións que se regulan no artigo 39 desta Ordenanza.3.- Se a solicitude de información se refire a unha cuestión regulamentada na Ordenanza xeral ou en circulares da Administración tributaria municipal, ou ben se trata dunha cuestión na que a resposta se deduce claramente da normativa vixente, a unidade receptora da consulta poderá formular a resposta. Se no fose así, responderase desde a Alcaldía, previo informe da xefatura da Administración tributaria municipal. A resposta deberá entregarse nun prazo máximo de tres meses, con unha referencia á normativa aplicable á cuestión que se presenta.3.- As consultas tributarias escritas referiranse, necesariamente, ao réxime, clasificación ou cualificación tributarios que se atopen dentro do ámbito de competencias da Administración tributaria municipal. As consultas tributarias escritas que se presenten antes do remate do prazo establecido para a presentación de declaracións, autoliquidacións ou o cumprimento doutras obrigas tributarias, deberanse contestar no prazo de seis meses desde a presentación. No escrito de presentación manifestarase expresamente se no momento de presentalo se está tramitando ou non un procedemento, recurso ou reclamación relacionado co réxime, clasificación ou cualificación tributaria do tema presentado á consulta. De se considerar necesario para formar o criterio, poderase solicitar aos interesados que amplíen os antecedentes ou as circunstancias do caso. A contestación ás consultas tributarias escritas terá efectos vinculantes para a Administración tributaria municipal, excepto cando as cuestións que se presentan están relacionadas co obxecto ou a tramitación dun procedemento, recurso ou reclamación iniciado antes de formulalas. Os criterios expresados na contestación aplicaranse ao interesado que consulta e a outros obrigados tributarios, sempre que exista identidade entre os feitos e circunstancias reais e aqueles obxecto da consulta. Non se admitirá ningunha consulta que se presente despois de rematar os prazos establecidos para o exercicio do dereito, para a presentación da declaración ou autoliquidación ou para o cumprimento da obriga tributaria de que se trate.4.- Para garantir a confidencialidade da información: · Cando se trata de comparecencia persoal, requirirase do contribuínte a súa debida identificación mediante presentación do NIF. · Cando o interesado se relacione coa Administración por medios telemáticos, poderá identificarse utilizando o certificado dixital ou o medio que teña establecido o Concello para acreditar a súa identidade. · Cando o interesado actúe por medio de representante, este deberá acreditar a súa condición nos termos previstos no artigo 46 da Lei Xeral Tributaria, sen prexuízo do previsto nesta Ordenanza para os colaboradores sociais. En todo caso, presumirase concedida a representación cando se trate de acto de mero trámite. CAPÍTULO III.- Relacións con outras entidades. Artigo 34. Relacións coa Axencia Estatal de Administración Tributaria.1.- A Administración tributaria municipal intercambiará coa AEAT información con transcendencia tributaria nas condicións que resulten dos convenios firmados pola Federación Española de Municipios e Provincias aos que se teña adherido o Concello de Riveira, ou doutros convenios que se poidan subscribir.2.- Sen prexuízo do intercambio de información periódico, a que se refire o apartado anterior, a Administración tributaria municipal solicitará a colaboración da AEAT cando resulte imprescindible para a efectividade da recadación dos ingresos municipais. A colaboración solicitada poderá referirse á obtención de datos con transcendencia tributaria e a calquera actuación recadatoria que teña que realizarse nun ámbito territorial diferente ao do termo municipal de Riveira.3.- A Administración tributaria municipal poderá solicitar a colaboración da AEAT para proseguir a realización de actuacións de recadación executiva cando o debedor non teña bens embargables coñecidos no ámbito do termo municipal de Riveira. Artigo 35. Relacións con Tráfico.1.- Coa finalidade de xestionar eficazmente o Imposto sobre vehículos de tracción mecánica, a Dirección Xeral de Tráfico facilita que a Administración tributaria municipal consulte por vía telemática aqueles datos do Rexistro de Tráfico con transcendencia tributaria, e para a xestión das denuncias por infraccións de circulación.2.- A Administración tributaria municipal poderá substituír, a petición da Xefatura Provincial de Tráfico, a transmisión en soporte papel dos datos relativos a autoliquidacións por IVTM polo envío dun arquivo informático.3.- Respecto ás comunicacións de cambios de domicilio declarados polos obrigados tributarios, o Concello as remitirá telematicamente á Dirección Provincial de Tráfico, mediante un arquivo ou ficheiro. Artigo 36. Relacións coa Xerencia Territorial do Catastro 1.- O intercambio de datos sobre bens inmobles e suxeitos pasivos do Imposto sobre bens inmobles con transcendencia para a xestión deste tributo, farase por medios informáticos cando a Xerencia Territorial do Catastro o solicite ou o autorice.2.- A gravación de datos relativos a alteracións xurídicas faise directamente na base de datos da Dirección Xeral do Catastro, ao abeiro do que prevé o Real Decreto 417/2006 e o Convenio que poida subscribirse. Artigo 37. Colaboración cos Notarios 1.- Desde o Índice Notarial Centralizado, transmitiranse á Administración tributaria municipal información sobre transmisións de inmobles, a efectos da liquidación do IVTNU.2.- Con consentimento do interesado, os Notarios poderán consultar a existencia de débedas polo Imposto sobre bens inmobles asociadas á referencia catastral dun inmoble que se transmite, para poder formular a advertencia prevista no artigo 64 do TRHL.3.- Outros intercambios de información de datos con transcendencia tributaria poderanse realizar por medios telemáticos que garantan a identidade de quen transmite a información, así como a integridade e a confidencialidade da transmisión.4.- Cando estean desenvoltas as aplicacións informáticas necesarias para executar o que prevé o Convenio subscrito entre a FEMP e o Consello Xeral do Notariado, ao que esta adherido o Concello de Riveira, os Notarios poderán efectuar desde os seus despachos liquidacións do IVTNU. Artigo 38. Colaboración cos Xestores Administrativos 1.- Previo convenio cos xestores administrativos, estes poderán realizar as seguintes funciones: a) Autoliquidar o Imposto sobre vehículos de tracción mecánica, no caso de novas adquisicións de vehículos, por conta do suxeito pasivo. A autoliquidación farase mediante conexión a web do Concello de Riveira. As persoas que poderán conectarse e realizar a tramitación serán as autorizadas e deberán identificarse a través dos medios que o Concello teña establecido. b) Pagar a cota mediante a pasarela telemática de pagos. c) Presentar autoliquidacións polo Imposto sobre o incremento do valor dos terreos de natureza urbana. d) Calquera outra función que fora acordada mediante o correspondente convenio de colaboración social.2.- Os xestores, actuando como representantes de terceiro, debidamente identificados, ou mediante a adhesión aos acordos de colaboración firmados co Concello de Riveira, poderán realizar trámites e xestións coa Administración tributaria municipal por vía telemática ou presencial. Artigo 39. Uso de medios electrónico para realización de consultas e trámites 1.- A Administración tributaria municipal impulsará a tramitación por medios electrónicos, informáticos e telemáticos dos procedementos de xestión, liquidación, inspección e recadación dos ingresos de dereito público que lle corresponde xestionar, consonte co disposto no artigo 45 da Lei 39/115, de 1 de outubro, do procedemento Administrativo Común, artigo 96 da Lei 58/2003, de 17 de decembro, Xeral Tributaria, e artigo 1 e seguintes da Lei 11/2007, de 22 de xuño, de acceso electrónico dos cidadáns aos Servizos Públicos.2.- Mediante o impulso do emprego dos medios electrónicos, a Administración tributaria municipal pretende promover una administración pública mais eficaz, eficiente, accesible e transparente.3- Con carácter xeral, a Administración tributaria municipal procurará e porá ao alcance dos cidadáns todos os medios posibles co obxectivo de que o interesado, para realizar calquera xestión en relación cos ingresos de dereito público, non teña que desprazarse persoalmente ás oficinas, senón que poida resolver, de se lo caso, ou atopar unha primeira información por internet, por correo electrónico ou telefonicamente.4.- Na páxina web do Concello informarase polo miúdo dos servizos aos que por medios electrónicos, poden acceder os interesados.5.- As persoas provistas de certificado dixital acreditativo da súa identidade, poderán realizar na web do Concello consultas e trámites vinculados aos datos de carácter persoal que lles afecten; entre outras, as seguintes: a) Autoliquidar ingresos. b) Débedas pendentes de pago. c) Domiciliacións de tributos vixentes. d) Corrección de datos persoais. e) Obtención de certificados. CAPÍTULO IV. Normas sobre actuacións e procedementos. Artigo 40. Regulación das actuacións e procedementos tributarios. As actuacións e procedementos de aplicación dos tributos, no ámbito da Administración tributaria municipal, regularanse: a) Polas normas especiais establecidas na Lei Xeral Tributaria e no Texto Refundido da Lei Reguladora das Facendas Locais, por esta ordenanza e as ordenanzas fiscais específicas de cada tributo, así como polas normas de procedemento recollidas noutras leis tributarias e na súa normativa regulamentaria de desenvolvemento. b) No seu defecto, polas disposicións xerais do dereito administrativo e os preceptos do dereito común. Artigo 41. Obriga de resolver e efectos do silencio administrativo 1.- A Administración tributaria municipal está obrigada a resolver todas as cuestións que se presenten nos procedementos tributarios. Exceptúase expresamente este deber de resolver nos seguintes casos: a) Nos procedementos relativos ao exercicio de deberes que só deben ser obxecto de comunicación polo obrigado tributario. b) Cando se produza a caducidade, a perda sobrevida do obxecto do procedemento, a renuncia ou o desestimento dos interesados.2.- Cando o interesado solicite expresamente que se declare a caducidade, a perda sobrevida do obxecto do procedemento, a renuncia ou o desestimento, a Administración tributaria municipal deberá resolver sobre a petición.3.- O prazo máximo de duración dos procedementos será de seis meses, agás que a normativa que os regula indique outro.4.- A Administración tributaria municipal adoptará as medidas necesarias para cumprir os deberes de motivar os actos administrativos e resolver os recursos presentados no prazo fixado na normativa de aplicación.5.- Nos procedementos iniciados por solicitude do interesado, o vencemento do prazo máximo fixado para a súa resolución sen ditarse e notificarse o acordo expreso, lexitima ao interesado para entender estimada ou desestimada a solicitude por silencio administrativo, segundo proceda, e sen prexuízo da resolución que a Administración debe ditar.6.- Cando non recaera resolución dentro do prazo, entenderase desestimada a solicitude nos seguintes supostos: a) Resolución do recurso de reposición previo ao contencioso - administrativo, ou ao económico - administrativo, fronte aos actos ditados en materia de xestión de ingresos de dereito público local. b) Procedemento para a concesión de beneficios fiscais. c) Resolución doutros recursos administrativos diferentes dos establecidos no apartado a) que poideran interpoñerse. d) Suspensión do procedemento de xestión e/ou recadación dos ingresos de dereito público cando non se achegue garantía suficiente. e) Outros supostos previstos legalmente.7.- Tamén se entenderá desestimada a devolución de ingresos indebidos no prazo de seis meses sempre que con anterioridade non fora anulada a liquidación que motivou o ingreso.8.- Entenderanse estimadas as solicitudes presentadas polos interesados nos casos previstos na normativa de aplicación. Artigo 42. Concepto e clases de liquidacións tributarias.1.- A liquidación tributaria é o acto resolutorio mediante o que o órgano competente da Administración tributaria municipal realiza as operacións de cuantificación necesarias e determina o importe da débeda tributaria ou da cantidade que, no seu caso, resulte a devolver ou a compensar, de acordo coa normativa tributaria. A Administración tributaria municipal non estará obrigada a axustar as liquidacións aos datos consignados polos obrigados tributarios nas autoliquidacións, declaracións, comunicacións, solicitudes ou calquera outro documento.2.- As liquidacións tributarias ditadas pola Administración tributaria municipal, poderán ser provisionais ou definitivas. Artigo 43. Liquidacións definitivas. Terán a consideración de definitivas as liquidacións practicadas no procedemento inspector previa comprobación e investigación da totalidade dos elementos da obriga tributaria, agás o disposto no apartado 4, do artigo 101 da Lei Xeral Tributaria. Consideraranse tamén definitivas, calquera que sexa o procedemento de aplicación de tributos do que resulten, as liquidacións que, previa comprobación da totalidade dos elementos que integran a débeda tributaria mediante o emprego de cantos datos e documentos sexan necesarios para a súa determinación, se notifiquen con expresión do seu carácter de definitiva. Artigo 44. Liquidacións provisionais.1.- Terán a consideración de provisionais, todas aquelas liquidacións que, segundo o establecido no artigo anterior, non teñan o carácter de definitivas.2.- En particular, terán a consideración de provisionais: a) As liquidacións tributarias practicadas pola Administración tributaria municipal de acordo coa cualificación, bases, valores ou cotas fixadas polo Estado, nos tributos de xestión delegada ou compartida, cando ditos actos de cualificación ou fixación de bases, valores ou cotas foran ditados sen a previa comprobación do feito impoñible ou das circunstancias determinantes da respectiva cualificación, valoración ou fixación de cotas, pola Administración competente. b) As liquidacións notificadas individualmente ou, no caso de tributos de cobro periódico por recibo, colectivamente, que conteñan o recoñecemento implícito de beneficios fiscais que estean condicionados ao cumprimento de certas condiciones futuras ou á efectiva concorrencia de determinados requisitos non comprobados no procedemento en que se ditaron, podendo comprobarse nun posterior procedemento de comprobación ou investigación. Artigo 45. As notificacións en materia tributaria.1.- O réxime de notificacións será o previsto nas normas administrativas xerais, coas especialidades establecidas na Lei Xeral Tributaria e nas demais normas reguladoras dos tributos no ámbito local.2.- Nos tributos de cobro periódico por recibo, unha vez notificada a liquidación correspondente a alta no respectivo rexistro, padrón ou matrícula, poderán notificarse colectivamente as sucesivas liquidacións, mediante edictos que así o advirtan. A este efecto, os padróns ou matrículas someteranse, cada período, á aprobación da Alcaldía e, unha vez aprobados, exporanse ao público durante un prazo de un mes, contados a partir do día seguinte ao da publicación do anuncio de exposición no Boletín Oficial da Provincia da Coruña. O aumento de base impoñible sobre a resultante das declaracións deberá notificarse ao contribuínte con expresión concreta dos feitos e elementos adicionais que o motiven, excepto nos supostos previstos no parágrafo 1 do artigo 21 desta Ordenanza. CAPÍTULO V. Actuacións e procedementos de xestión tributaria. Artigo 46. A xestión tributaria.1.- As actuacións e o exercicio das funcións propias da xestión tributaria, nos termos sinalados na Lei Xeral Tributaria, realizaranse de acordo co establecido en dita lei, coas especialidades propias do ámbito local contempladas na normativa tributaria local e nesta ordenanza.2.- Competencias: · 2.1.- A xestión de tributos e demais ingresos de dereito público será dirixida, baixo a superior competencia do Pleno corporativo, polo Alcalde, ao cal lle corresponde ditar os actos administrativos no exercicio das facultades de xestión contidas neste título, salvo naqueles casos que polas normas de carácter xeral ou ordenanzas reguladoras se lle atribúa a competencia a outro órgano. · 2.2.- As actuacións derivadas do exercicio das funcións de xestión tributaria do Concello levaraas a cabo o Servizo de Xestión Tributaria, baixo a superior dirección do tesoureiro, sempre que o Pleno non dispoña o contrario, a través da relación de postos de traballo. · 2.3.- Son competencia do Alcalde, en materia de xestión tributaria, as seguintes materias: a) Dirixir, inspeccionar e impulsar o Servizo de Xestión Tributaria. b) Aprobar os padróns ou matrículas dos tributos e demais ingresos de cobranza periódica -contraído previo, ingreso por recibo -. c) Aprobar as liquidacións relativas a tributos e demais ingresos de dereito público de cobranza non periódica - contraído previo, ingreso directo -. d) Concesión de beneficios fiscais, previstos expresamente nas normas de xeral aplicación. e) Modificar a forma de exacción das liquidacións tributarias ou de prezos públicos, a condición de que a nova forma de exacción figure dentro das dispostas na ordenanza reguladora do tributo ou prezo público. f) Por proposta motivada da Tesoureiría, despois do informe da Intervención, dispor a non liquidación ou, no seu caso, a anulación e baixa en contabilidade de todas aquelas liquidacións das que resulten débedas inferiores á contía que fixe como insuficiente para a cobertura do custo que a súa exacción e recadación representan. g) Os demais que lle atribúan as leis, a presente ordenanza xeral e o resto das ordenanzas reguladoras. h) Todas as que, non recollidas neste artigo, se sinalen na Lei Xeral Tributaria e no Regulamento xeral de actuacións e procedementos de xestión e inspección tributaria e de desenvolvemento das normas comúns aos procedementos de aplicación dos tributos, nas súas normas de desenvolvemento e nas demais disposicións aplicables sobre a materia, como competencia do xefe de departamento de xestión tributaria da Axencia Estatal de Administración Tributaria ou do órgano ao que se lle adscriban no futuro, e non estean atribuídas a outro órgano na presente Ordenanza Fiscal Xeral. · 2.4.- Son competencias do tesoureiro do Concello en materia de xestión tributaria, as seguintes: a) Dirixir a xestión dos tributos e ditar as instrucións que sexan necesarias para o desenvolvemento das normas xerais aprobadas pola Alcaldía. b) Propor á Alcaldía a aprobación de normas xerais de organización e procedemento necesarias para o funcionamento do Servizo de Xestión Tributaria, logo do informe da Intervención municipal.3.- Aprobación de padróns: · 3.1.- Os padróns fiscais, elaborados polo Servizo de Xestión Tributaria, serán aprobados polo Alcalde. · 3.2.- Os padróns serán obxecto de fiscalización pola Intervención do Concello. O procedemento de fiscalización que se seguirá axustarase ao establecido na normativa aplicable e nas Bases de Execución do Orzamento para cada exercicio.4.- Liquidacións de ingreso directo: A súa aprobación compételle á Alcaldía, a proposta do Servizo de Xestión Tributaria, coa fiscalización da Intervención, de acordo cos procedementos establecidos na normativa aplicable e nas Bases de Execución do Orzamento. CAPÍTULO VI. Actuacións e procedementos de inspección. Artigo 47. A Inspección dos tributos 1.- A Administración tributaria municipal leva a cabo as actuacións de comprobación e, no seu caso, investigación da situación tributaria dos diferentes obrigados tributarios por calquera dos tributos que integran o sistema tributario local.2.- No exercicio da inspección dos tributos lle corresponde realizar as funcións que recolle o artigo 141 da Lei Xeral Tributaria.3.- Cando as actuacións inspectoras o requiran, os funcionarios que desenvolvan funcións de inspección dos tributos poderán entrar nas fincas, locais de negocio e demais establecementos ou lugares nos que se realicen actividades ou explotacións sometidas a gravame, existan bens suxeitos a tributación, se produzan feitos impoñibles ou supostos de feito das obrigas tributarias, ou exista algunha proba dos mesmos. Se a persoa que ten baixo a súa custodia os lugares mencionados no parágrafo anterior se opuxera á entrada dos funcionarios da Inspección dos Tributos, precisarase a autorización escrita do Alcalde.4.- Se os órganos de inspección constatan no curso das súas actuacións que os obrigados tributarios son responsables de feitos constitutivos de infraccións tributarias, aplicarán o réxime sancionador establecido na Lei Xeral Tributaria e nas disposicións que a desenvolven, especialmente o Regulamento Xeral do Réxime Sancionador Tributario, na medida que sexa de aplicación.5.- Os funcionarios que desempeñen funcións de inspección serán considerados axentes da autoridade e deberán acreditar a súa condición, se son requiridos para elo, fora das oficinas públicas. As autoridades públicas prestarán a protección e o auxilio necesario aos funcionarios para o exercicio das funciones de inspección.6.- O exercicio das funcións propias da Inspección Tributaria adecuaranse ós correspondentes plans de actuacións inspectoras, autorizados pola Alcaldía.7.- Son competencias do Alcalde, en materia de Inspección Tributaria, as seguintes: a) Aprobar os carnés de identidade do persoal inspector. b) A autorización dos plans da Inspección. c) A solicitude á autoridade xudicial para entrar no domicilio dos obrigados tributarios. d) A autorización, no seu caso, para a entrada nos lugares a que se refire o artigo 142.2 da Lei xeral tributaria. e) A ratificación das medidas cautelares adoptadas no procedemento inspector. f) A autorización para a sinatura de actas con acordo. g) Aprobar as resolucións derivadas das actuacións e do procedemento.8.- Correspóndelle ó tesoureiro a superior dirección inspección dos tributos, sempre que o Pleno non dispoña o contrario, a través da relación de postos de traballo. Corresponderalle, en particular: a) Ditar as instrucións que sexan necesarias para o desenvolvemento das normas xerais aprobadas polo Alcaldía. b) Propoñer á Alcaldía a aprobación das normas xerais de organización e procedemento necesarias para o funcionamento da Unidade de Inspección de Tributos Locais, previo informe da Intervención municipal. CAPÍTULO VII. Actuacións e procedementos de recadación. Artigo 48. Órganos de xestión recadatoria.1.- A Tesoureiría municipal leva a cabo a xestión recadatoria dos tributos e doutros ingresos de dereito público do Concello de Riveira.2.- Son colaboradores do servizo de recadación as Entidades financeiras autorizadas para a apertura de contas restrinxidas de recadación.3.- Os pagos de tributos periódicos que sexan obxecto de notificación colectiva, os pagos de liquidacións notificadas individualmente, así como os que resulten de autoliquidacións practicadas polos propios obrigados tributarios deberán realizarse en calquera das Entidades colaboradoras do servizo de recadación.4.- Competencias: 4.1.- Correspóndelle ao Pleno da Corporación, en materia de recadación, as seguintes competencias: a) Presentar tercerías de mellor dereito, cando nos rexistros públicos existan anotacións de embargo ou consten dereitos inscritos por terceiros, con anterioridade á anotación solicitada polos Servizos municipais de Recadación sobre os mesmos bens. b) Adoptar acordos ou convenios en procedementos concursais. c) As demais competencias que na Lei Xeral Tributaria e no Regulamento Xeral de Recadación, nas súas normas de desenvolvemento e demais disposicións aplicables sobre a materia, se sinalen como de órganos estatais superiores en rango á Dirección do Departamento de Recadación da Axencia Estatal de Administración Tributaria e ó Director Xeral do Tesouro e Política Financeira do Ministerio de Economía e Facenda, ou órganos aos que se adscriban nun futuro as súas competencias. d) As que expresamente lle confiran as leis.4.2.- Correspóndenlle ó Alcalde as seguintes competencias: a) Restablecer o imperio da lei nos procedementos de prema, decretando a nulidade das actuacións posteriores ao momento en que se cometeu a infracción. b) Ditar actos ou resolucións de xestión recadatoria cando estes non estean atribuídos expresamente a outro órgano. c) Establecer e modificar os períodos de ingreso das débedas de acordo co que se determine respecto diso na lexislación vixente. d) Establecer contías mínimas para liquidar ou esixir os xuros legais ou de mora e as recargas do período executivo e para recadar débedas polo procedemento administrativo de prema. e) Ditar os actos administrativos de declaración de responsabilidade no pago de débedas. f) Presentar tercerías de mellor dereito, en situacións de urxencia, cando nos rexistros públicos existan anotacións de embargo ou consten dereitos inscritos por terceiros, con anterioridade á anotación solicitada polo Servizo Central de Recadación sobre os mesmos bens, dando conta ó Pleno na primeira sesión que celebre. g) Aceptar ou acordar a constitución de hipoteca especial. h) Outorgar a autorización como entidades colaboradoras ás entidades de depósito. i) Resolver as solicitudes de fraccionamento e aprazamento, e eximir, excepcionalmente, a constitución de garantías. j) Declarar a prescrición de débedas. k) Acordar a compensación de débedas. l) Acordar a declaración de insolvencias e de créditos incobrables, así como a súa rehabilitación. m) Formular conflitos de xurisdición. n) Declarar a responsabilidade solidaria do depositario de bens embargados. o) Autorizar a venda de bens por concurso. p) Outorgar escrituras de venda de inmobles que resulten alleados como consecuencia do procedemento de prema, e resolver as tercerías en reclamacións en vía administrativa. q) Resolver as reclamacións de queixa contra defectos de tramitación dos órganos e axentes no exercicio da función recadatoria, tales como incumprimentos, atrasos e outras anomalías. r) Aprobar a adxudicación de bens á administración, cando cumpra. s) Acordar, por proposta do tesoureiro, que se encarguen da execución material das poxas empresas ou profesionais especializados. t) Aprobar as normas xerais de organización e funcionamento do Servizo de Recadación. u) Incoar, tramitar e resolver os expedientes de responsabilidade contable nos supostos expresados nos artigos 15.4 e 177 da Lei 47/2003, do 26 de novembro, xeral orzamentaria e levar a cabo cantas actuacións requiran a súa instrución. v) Incoar, tramitar e resolver os expedientes disciplinarios do persoal recadador. w) Por proposta motivada da Tesourería, despois do informe da Intervención, establecer límites nas débedas constrinxibles e límites mínimos por expediente para a realización de cada unha das actuacións de embargo. x) Todas as que, non estean recollidas neste apartado, sinaladas na Lei Xeral Tributaria e no Regulamento Xeral de Recadación, nas súas normas de desenvolvemento e nas demais disposicións aplicables sobre a materia, ditadas polo director do Departamento de Recadación da Axencia Estatal de Administración Tributaria e polo director xeral do Tesouro e Política Financeira do Ministerio de Economía e Facenda ou polos órganos aos que se adscriban nun futuro as súas competencias.4.3.- Correspóndenlle ao tesoureiro a superior dirección da Área de Tesourería e Xestión de Tributos, en todo o referente á recadación de tributos, e, en concreto: a) Dirixir a xestión recadatoria e ditar as instrucións que sexan necesarias en desenvolvemento das normas xerais aprobadas pola Alcaldía. b) Propoñerlle á Alcaldía a aprobación de normas xerais de organización e procedemento necesarias para o funcionamento do Servizo de Recadación, logo do informe da Intervención municipal. c) Elaborar e autorizar os edictos anunciando os períodos de cobranza. d) Autorizar os pregos de cargo ás unidades administrativas encargadas da súa xestión. e) Expedir certificacións acreditativas de pago. f) Ditar o providencia de constrinximento e resolver os recursos e reclamacións que se presenten contra o devandito acto. g) Ditar as medidas cautelares precisas para evitar actuacións do debedor que impidan o pago. h) Expedir os mandamentos de anotación preventiva de embargo de bens nos rexistros públicos. i) Solicitar e recibir información de xulgados e tribunais sobre procedementos que poidan afectar a dereitos da Facenda Pública local. j) Admitir e controlar os ingresos que se produzan. k) Acordar a acumulación e separación de débedas nos expedientes executivos. l) Propoñer a execución de garantías e proceder ao embargo preventivo, se aquelas foran insuficientes. m) Solicitar información sobre os bens que se van embargar. n) Practicar a dilixencia de embargo. o) Proceder ao precintado e aqueloutras medidas necesarias para evitar a substitución ou levantamento de bens embargados. p) A valoración dos bens embargados, solicitando a colaboración necesaria, se fose preciso, dos servizos técnicos do Concello, así como solicitar a realización de peritacións por expertos externos, cando as circunstancias o aconsellen. q) Requirir os títulos de propiedade aos rexistros públicos. r) Levantar o embargo de bens non alleados, unha vez cuberta a débeda. s) Anotar no Rexistro Mercantil, a declaración de créditos incobrables correspondentes a persoas físicas ou xurídicas inscritas neste. t) Solicitar á Alcaldía a imposición de sancións por incumprimento das peticións de información para o embargo de bens. u) Ordenar o alleamento de títulos valores, públicos ou privados, e dos xéneros embargados. v) Nomear ao depositario dos bens embargados con funcións de administrador. w) Designar o lugar de depósito dos bens embargados. x) Autorizar o alleamento mediante poxa dos bens embargados. y) Presidir a mesa das poxas. z) Propoñerlle ó Alcalde que encargue a execución material das poxas a empresas privadas ou a profesionais especializados. aa) Ditar a providencia para a adxudicación directa dos bens ou dereitos embargados. bb) Informar dos expedientes motivados por denuncias, queixas ou reclamacións presentadas polos interesados contra o persoal do Servizo de Recadación, propoñendo a adopción das medidas sancionadoras ou correctoras que correspondan. cc) Instruír as dilixencias preceptivas nos expedientes de alcance que se poidan producir na xestión das unidades administrativas de Recadación. dd) Formular as propostas de resolución nos expedientes de xestión recadatoria que teñan que ser resoltos pola Alcaldía. ee) Acordar a execución de garantías cando sexa necesario para a súa realización ou alleamento. ff) Regular e vixiar a actuación das entidades de depósito colaboradoras da recadación. gg) Comprobar que as débedas son ingresadas nos prazos regulamentariamente establecidos e esixir o cumprimento dos preceptos que regulan a dita xestión, e vixiar a correcta aplicación das normas sobre liquidación de xuros de mora por falta de pago das débedas en período voluntario. hh) Velar polo cumprimento das normas en materia de rendición dos estados demostrativos da xestión recadatoria. ii) Remitir á Intervención os resumos e documentos contables resultantes da xestión recadatoria, para a súa fiscalización e contabilización. jj) Presentar o informe ou a memoria anual sobre o desenvolvemento da xestión recadatoria. kk) Levar o rexistro xeral de insolvencias. ll) Todas as que, non indicadas neste apartado, se sinalen no Regulamento Xeral de Recadación, nas súas normas de desenvolvemento e nas demais disposicións aplicables sobre a materia, como do xefe da Dependencia de Recadación e subordinados ou do órgano ao que se lle adscriban nun futuro as súas competencias, e non se atribúan nesta ordenanza a outros órganos. Artigo 49. Recadación das débedas. Prazos de ingreso 1.- A recadación das débedas tributarias e das sancións tributarias poderá realizarse en período voluntario ou en período executivo.2.- Os prazos de ingreso consonte o disposto no artigo 62 da Lei xeral tributaria son: a) Para as débedas resultantes de liquidacións practicadas pola Administración, o pago en período voluntario deberá facerse nos seguintes prazos: · a.1.- Se a notificación da liquidación se realiza entre os días 1 e 15 de cada mes, desde a data de recepción da notificación ata o día 20 do mes posterior ou, se este non fora hábil, ata o inmediato hábil seguinte. · a.2.- Se a notificación da liquidación se realiza entre os días 16 e último de cada mes, desde a data de recepción da notificación ata o día cinco do segundo mes posterior ou, se este non fora hábil, ata o inmediato hábil seguinte. b) Para as débedas correspondentes a tributos periódicos que son obxecto de notificación colectiva, que non teñan establecido outro prazo nas súas normas reguladoras, ou na presente Ordenanza xeral: Do 1 de outubro ao 30 de novembro. c) Para as débedas non tributarias: Nos prazos que determinen as normas ou acordos consonte cos que ditas débedas se esixen, e, no seu defecto, nos prazos establecidos nos apartados a), ou b), segundo os casos. d) Para as débedas resultantes de autoliquidacións-débedas liquidadas polo propio obrigado tributario-: deberán pagarse nos prazos que sinalan as normas reguladoras de cada tributo. e) Unha vez iniciado o período executivo e notificada a providencia de constrinximento, o pago da débeda tributaria deberá efectuarse nos seguintes prazos: · e.1.- Se a notificación da providencia se realiza entre os días 1 e 15 de cada mes, desde a data de recepción da notificación ata o día 20 de dito mes ou, se este non fora hábil, ata o inmediato hábil seguinte. · e.2.- Se a notificación da providencia se realiza entre os días 16 e último de cada mes, desde a data de recepción da notificación ata o día cinco do mes seguinte ou, se este non fora hábil, ata o inmediato hábil seguinte. Artigo 50. Execución forzosa 1.- Cando a contía total da débeda dun contribuínte sexa superior a 600 euros, ademais das actuacións de embargamento previstas con carácter obrigatorio nas letras b) e c) do apartado 2 do artigo 31, poderase ordenar o embargo dos restantes bens e dereitos aos que se refire o artigo 169 da Lei Xeral Tributaria, preservando a orde establecida no citado precepto.2.- Previa solicitude do debedor poderase alterar a orde de embargo sempre que os bens que designe garantan coa mesma eficacia o cobro da débeda que aqueles outros bens que preferentemente deban ser trabados.3.- A Administración tributaria municipal e o obrigado tributario poderán acordar unha orde de embargo de bens e dereitos diferente ao establecido no artigo 169 da Lei Xeral Tributaria.4.- Embargaranse os bens dos debedores tendo en conta a facilidade na súa execución e que sexa menos oneroso para o debedor. Artigo 51. Custas do procedemento 1.- Terán a consideración de custas do procedemento aqueles gastos que se orixinen durante o proceso de execución forzosa. As custas serán a cargo do debedor a quen lle serán esixidas.2.- Como custas do procedemento estarán comprendidas, entre outras, as seguintes: a) Os gastos orixinados polas notificacións que de maneira imprescindible teñan que realizarse no procedemento administrativo de constrinximento. b) Os honorarios de empresas e profesionais, alleos á Administración, que interveñan na valoración dos bens trabados. c) Os honorarios dos rexistradores e outros gastos que se abonen polas actuacións nos rexistros públicos. d) Os gastos motivados polo depósito e administración dos bens embargados. e) Os demais gastos que esixe a propia execución. Artigo 52. Anuncios e mesa de poxa. Particularidades 1.- A mesa da poxa de bens estará integrada polo Tesoureiro, que será o Presidente, polo Secretario Xeral do Concello, que será o Secretario, e por un vocal que será o Interventor. Todos poderán ser substituídos.2.- Os anuncios de poxa de bens publicaranse no Boletín Oficial da Provincia, no Taboleiro de Anuncios do Concello, na web municipal e optativamente, cando a natureza e valoración do ben o aconselle, mediante anuncios nos medios de comunicación de gran difusión e en publicacións especializadas, ou en calquera outro medio oportuno ao efecto. Os anuncios de poxa de bens publicaranse no Boletín Oficial da comunidade Autónoma de Galicia e do Estado, cando o tipo de poxa exceda da cifra de 600.000 euros.3.- Todo licitador, para ser admitido como tal, constituirá un depósito en metálico ou cheque conformado a favor do Concello de Riveira de cando menos un 20% do tipo da poxa, agás que a Mesa de poxa, de forma motivada, o reduza ao 10%. 4.- Se a poxa é de bens inmobles e o tipo excede de 250.000 euros, o adxudicatario poderá exercitar a opción prevista no artigo 111 do Regulamento Xeral de Recadación e efectuar o pago do prezo do remate o mesmo día no que se produza o outorgamento da escritura pública de venda, debendo comunicar ó resultar adxudicatario o seu desexo de acollerse a esta forma de pago, podendo condicionar a Mesa de poxa esta opción á constitución dun depósito adicional no prazo improrrogable de dez días. TÍTULO IV. A REVISIÓN EN VÍA ADMINISTRATIVA. CAPÍTULO I. A revisión en vía administrativa. Artigo 53. Recurso de reposición 1.- Contra os actos de aplicación e efectividade dos tributos e ingresos de dereito público xestionados pola Administración tributaria municipal só poderá interpoñerse recurso de reposición perante o órgano que ditou o acto administrativo que se reclama. a) Se o acto administrativo é a providencia de constrinximento ou o acordo de adxudicación dos bens trabados poderán ser impugnados mediante o correspondente recurso de reposición diante do Tesoureiro. b) Se o acto administrativo é a aprobación de padróns, ou das liquidacións incorporadas, pódese interpoñer recurso de reposición diante da Alcaldía no prazo dun mes, contado desde o día seguinte ao de remate do período de exposición pública dos correspondentes padróns. c) O recurso de reposición entenderase desestimado se non se resolveu expresamente no prazo dun mes contado desde a data de interposición. d) Aos efectos da non esixencia de xuros de mora á que fai referencia o artigo 26.4 da Lei Xeral Tributaria, entenderase que a Administración tributaria municipal incumpriu o prazo máximo de resolución do recurso de reposición cando transcorrera o prazo dun ano desde a súa interposición sen que recaera resolución expresa. Este prazo establecese ó abeiro da Disposición adicional cuarta, apartado 3 da Lei Xeral Tributaria, e en paridade co que prevé dita Lei para a resolución das reclamacións económico - administrativas. Artigo 54. Suspensión do acto impugnado.1.- A interposición de calquera recurso administrativo non suspenderá a execución do acto impugnado, coas consecuencias legais conseguintes, incluso a recadación de cotas ou dereitos liquidados, xuros, recargas e custas. Os actos de imposición de sancións tributarias quedarán automaticamente suspendidos.2.- Procederá a suspensión nos termos previstos na lexislación de aplicación, especialmente no disposto nos artigos 14.2. i do R. D. L.2/2004, de 5 de marzo, e 25 (recurso de reposición) do Real Decreto 520/2005, de 13 de maio, polo que se aproba o Regulamento xeral de desenvolvemento da Lei 58/2003, de 17 de decembro, Xeral Tributaria, en materia de revisión en vía administrativa.3.- As garantías necesarias para obter a suspensión automática, serán exclusivamente as seguintes: a) Diñeiro efectivo ou valores públicos, que poderán depositarse na Tesourería Municipal. b) Aval ou fianza de carácter solidario prestado por entidade de crédito ou sociedade de garantía recíproca ou certificado de seguro de caución. c) Fianza persoal, solidaria e de vixencia indefinida con renuncia aos beneficios de excusión e división, ata que o Concello autorice a súa cancelación, prestada por dúas persoas residentes no termo municipal de Riveira e que figuren como contribuíntes polo imposto sobre bens inmobles e ao corrente no pago de calquera tipo de débeda co Concello de Riveira. Esta fianza estará formalizada en documento notarial ou perante persoal funcionario competente, quen, sen prexuízo do anterior, poderá requirir a presentación de declaración responsable dos bens que posúan e/ou certificado que acredite a dispoñibilidade periódica de ingresos fixos. DISPOSICIÓN ADICIONAL Única. Recadación doutros ingresos de dereito público. O disposto nesta Ordenanza será de aplicación para a recadación de todos os ingresos de dereito público. DISPOSICIÓN TRANSITORIA Sistema Especial de Pago (S. E. P.) No caso do IBI previa autorización do Servizo de Xestión Tributaria da Excma. Deputación Provincial, e no caso do IVTM, para o exercicio 2015 o deber de notificar formalmente á Administración tributaria municipal a adhesión a este sistema terá de prazo ata o 28 de febreiro de 2015. DISPOSICIÓN DERROGATORIA Única. Derrogación da Ordenanza Fiscal Xeral anterior. Queda derrogada a Ordenanza Fiscal Xeral aprobada polo Pleno da Corporación en sesión de 29-12-1986 e publicada no B. O. P. nº 92 de 24-04-1987., na súa redacción vixente. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia ORDENANZAS REGULADORAS DE TAXAS E PREZOS PÚBLICOS A. Ordenanzas reguladoras de impostos A.3. ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA. ARTIGO 1.- Normativa aplicable. O imposto sobre vehículos de tracción mecánica rexerase: - Polas normas reguladoras do mesmo, contidas no R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, e polas demais disposicións legais e regulamentarias que complementen e desenrolen. - Pola presente Ordenanza Fiscal. ARTIGO 2.- Natureza e feito impoñible. O imposto sobre vehículos de tracción mecánica é un tributo directo, que grava a titularidade dos vehículos desta natureza, aptos para circular polas vías públicas, calquera que sexa a súa clase e categoría. Considérase vehículo apto para a circulación o que fora matriculado nos rexistros públicos correspondentes e mentres non causara baixa nos mesmos. Ós efectos deste imposto tamén se considerarán aptos os vehículos provistos de permisos temporais e matrícula turística. Non están suxeitos ao imposto: - Os vehículo que dados de baixa nos rexistros por antigüidade do seu modelo poidan ser autorizados para circular excepcionalmente con motivo de exhibicións, certames ou carreiras limitadas ó desta natureza. - Os remolques e semirremolques arrastrados por vehículos de tracción mecánica cando a carga útil non sexa superior a 750 quilos. ARTIGO 3.- Exencións.1. Estarán exentos do imposto: a) Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadá. b) Os vehículos de representación diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Así mesmo, os vehículos dos organismos internacionais con sede ou oficina en España e dos seus funcionarios ou membros con estatuto diplomático. c) Os vehículos respecto dos cales así se derive do disposto en tratados ou convenios internacionais. d) As ambulancias e demais vehículos directamente destinados á asistencia sanitaria, ou ao traslado de feridos ou enfermos. e) Os vehículos para persoas de mobilidade reducida que se refire a letra A do anexo II do Regulamento xeral de vehículos, aprobado polo Real decreto 2822/1998, do 23 de decembro. Así mesmo, están exentos os vehículos matriculados a nome de minusválidos para o seu uso exclusivo. Esta exención aplicarase en tanto se manteñan as devanditas circunstancias, tanto aos vehículos conducidos por persoas con discapacidade como aos destinados ao seu transporte. As exencións previstas nos dous parágrafos anteriores non resultarán aplicables ós suxeitos pasivos beneficiarios destas por máis dun vehículo simultaneamente. Para os efectos do disposto neste parágrafo, se consideran persoas con minusvalía quen teña esa condición legal en grao igual ou superior ao 33 por cento. f) Os autobuses, microbuses e demais vehículos destinados ou adscritos ao servizo de transporte público urbano, sempre que teñan unha capacidade que exceda de nove prazas, incluída a do condutor. g) Os tractores, remolques, semirremolques e maquinaria provistos da libreta de inspección agrícola.2. Para poder gozar das exención a que se refiren as letras e) e g) do apartado 1 deste artigo, os interesados/as deberán instar súa concesión, con anterioridade ao devengo do imposto, indicando as características do vehículo, a súa matricula e a causa do beneficio. Declarada a exención polo Concello expedirase un documento que acredite a súa concesión, que terá carácter definitivo, para ese vehículo, para as persoas que teñan recoñecida unha discapacidade definitiva, sempre que se manteñan as condicións de non existencia de débeda e o empadroamento no Concello de Riveira. Nos demais supostos as solicitudes deberán ser renovadas anualmente, achegando soamente os documentos precisados nos números 1 e 4 dos parágrafos 2.1 e 2.2. No caso de primeiras solicitudes, novas adquisicións de vehículos, o contribuínte deberá achegar a seguinte documentación: 2.1 Vehículos conducidos por persoas con discapacidade: 1.- Fotocopia e orixinal, ou fotocopia compulsada, do certificado do grao de discapacidade expedido polo órgano competente da Administración autonómica no que conste o grao de discapacidade 2.-Fotocopia e orixinal, ou fotocopia compulsada, do permiso de condución (anverso e reverso). 3.-Fotocopia e orixinal ou fotocopia compulsada, do permiso de circulación a nome do posible beneficiario/a da exención.4.-Fotocopia e orixinal ou fotocopia compulsada da póliza de seguro e acreditación do pago do último recibo que lle corresponda. Tanto o tomador como, no seu caso, os condutores habituais do vehículo deberán estar empadroados no Concello de Riveira.5.-Fotocopia DNI.6.-Fotocopia da ficha técnica do vehículo.7.-Declaración do uso exclusivo do vehículo para o transporte do beneficiario da exención.8.-Estar empadroado/a no Concello de Riveira no momento de devengo do imposto, o que comprobará de oficio anualmente para o mantemento das exencións de carácter definitivo.2.2 Vehículos destinados ao transporte de discapacitados/as: 1.-Fotocopia e orixinal, ou fotocopia compulsada, do certificado do grao de discapacidade expedido polo órgano competente da Administración autonómica no que conste, ademais do grao de discapacidade, se ten necesidade de asistencia a terceiras persoas e se ten dificultades graves de mobilidade que lle impidan a utilización do transporte colectivo.2.- Fotocopia e orixinal ou fotocopia compulsada, do permiso de circulación a nome do posible beneficiario/a da exención.3.-Fotocopia DNI do discapacitado/a e do condutor/a habitual do vehículo.4.-Fotocopia e orixinal, ou fotocopia compulsada da póliza de seguro do vehículo e acreditación do pago do último recibo que lle corresponda 5.-Fotocopia da ficha técnica do vehículo.6.-Declaración do uso exclusivo do vehículo para o transporte do beneficiario/a da exención.7.-Estar empadroado/a no Concello de Riveira no momento do devengo do imposto, o que se comprobará de oficio anualmente para o mantemento das exencións de carácter definitivo. As exencións que no seu caso se concedan en calquera dos supostos anteriores, non serán aplicables ós suxeitos pasivos beneficiarios/as das mesmas por máis dun vehículo simultaneamente. A concesión das exencións previstas no presente apartado queda supeditada á non existencia de débeda, por calquera concepto, co Concello de Riveira.3. Para poder gozar da exención á que se refire a letra g) do apartado 1 deste artigo os interesados/as deberán achegar a seguinte documentación: a) Fotocopia do DNI do solicitante. b) Fotocopia e orixinal ou fotocopia compulsada do permiso de circulación do vehículo. c) Fotocopia e orixinal ou fotocopia compulsada da cartilla de inspección agrícola. d) Ficha técnica do vehículo. ARTIGO 4.- Bonificacións.1.- Os vehículos de clase turismo gozarán, nos termos que se dispoñen, dunha bonificación do 50% na cota do imposto, durante os 5 períodos impositivos seguintes ao da súa matriculación, en función das características dos motores, a clase de combustible que consuma o vehículo e a incidencia da combustión no medio ambiente, sempre que cumpran as condicións seguintes: a) Que se trate de vehículos híbridos (motor eléctrico-gasolina, eléctricodiesel o eléctrico-gas) que estean homologados de fábrica, incorporando dispositivos catalizadores, axeitados á súa clase e modelo, que minimicen as emisións contaminantes. Para a súa estimación, tomarase como referencia a base de datos elaborada polo Instituto de Diversificación e Aforro da Enerxía (IDAE), dependente do Ministerio de Industria, Turismo e Comercio. b) Que se trate de vehículos de motor gasolina ou diesel, cuxa marca e modelo se inclúan entre os vehículos de máis eficiencia enerxética, con clasificación por consumo A), nos termos da Directiva Europea 1999/94/CE, do 13 de decembro e do Real Decreto 837/2002, do 2 de agosto, segundo a Guía de Vehículos Turismo de venda en España, elaborada polo Instituto para a Diversificación e Aforro da Enerxía (IDAE), dependente do Ministerio de Industria, Turismo e Comercio, sempre que produzan emisións de CO2 que non superen os 120 gr/km. c) Que se trate de vehículos de motor eléctrico, alimentados por baterías, e/ou emisións nulas, de acordo coa información obtida do Instituto para a Diversificación e Aforro da Enerxía. Os interesados deberán presentar a solicitude de bonificación con anterioridade a data do devengo do Imposto. En caso contrario, a concesión da bonificación terá efectos desde o período impositivo seguinte ao da solicitude. Os interesados deberán aportar a ficha técnica do vehículo que acredite a súa inclusión nalgunha das categorías previstas neste apartado.2.-Gozarán dunha bonificación do 100% na cota os vehículos históricos, ou aqueles que teñan unha antigüidade mínima de vinte e cinco anos á data do devengo do imposto, contados a partir da data da súa fabricación, tomándose como tal, si esta non se coñecera, a da súa primeira matriculación o, no seu defecto, a data na que o correspondente tipo o variante deixouse de fabricar. Para poder gozar da bonificación, os interesados deberán instar a súa concesión indicando as características do vehículo, a súa matrícula e a antigüidade. Para estes efectos deberán acompañar á solicitude de bonificación os documentos que acrediten o cumprimento dos requisitos para gozar da mesma, ben por medio de copia compulsada da ficha técnica, o permiso de circulación do vehículo ou o certificado do fabricante ou de Industria respecto da data na que deixou de fabricarse o modelo en cuestión. No caso de vehículos históricos acreditarase aportando a catalogación como tal polo órgano competente da Comunidade Autónoma. A concesión das bonificacións previstas no presente apartado queda supeditada á non existencia de débeda, por calquera concepto, co Concello de Riveira. Os interesados deberán presentar a solicitude antes da data do devengo do imposto. En caso contrario a exención aplicarase desde o exercicio seguinte ao da solicitude. Declarada a bonificación pola Administración tributaria local, expedirase un documento que acredite a súa concesión. ARTIGO 5.- Tarifas.1.- Establécense os seguintes coeficientes de incremento, por cada tipo de vehículo, sobre as tarifas mínimas establecidas no artigo 95.1 do RD 2/2004 polo que se aproba o Texto Refundido da Lei Reguladora das Facendas Locais: A) Turismos: 1.6319 B) Autobuses: 1.6382 C) Camións: 1.6393 D) Tractores: 1.6463 E) Remolques e semiremolques: 1.6456 F) Ciclomotores e motocicletas: 1.6665 2.- As tarifas anuais deste Imposto serán as seguintes: A) Turismos: - De menos de 8 cabalos fiscais: 20,59 €. - De 8 ata 11,99 cabalos fiscais: 55,61 €. - De máis de 12 ata 15,99 cabalos fiscais: 117,40 €. - De máis de 16 ata 19,99 cabalos fiscais: 146,23 €. - De 20 cabalos fiscais en diante: 182,77 €. B) Autobuses: - De menos de 21 prazas: 136,47 €. - De 21 a 50 prazas: 194,36 €. - De máis de 50 prazas: 242,95 €. C) Camións: - De menos de 1.000 kgs. de carga útil: 69,31 €. - De 1.000 a 2.999 kgs de carga útil: 136,55 €. - De 2.999 a 9.999 kgs. de carga útil: 194,48 €. - De máis de 9.999 kgs de carga útil: 243,11 €. D) Tractores: - De menos de 16 cabalos fiscais: 29,09 €. - De 16 a 25 cabalos fiscais: 45,72 €. - De máis de 25 cabalos fiscais: 137,14 €. E) Remolque e semiremolques arrastrados por vehículos de tracción mecánica: - De mais de 750 ata 1.000 kgs. de carga útil: 29,08 €. - De 1.000 a 2.999 carga útil: 45,70 €. - De máis de 2.999 kgs. de carga útil: 137,08 €. F) Outros vehículos: - Ciclomotores: 7,37 €. - Motocicletas ata 125 c. c.: 7,37 €. - Motocicletas de máis de 125 ata 250 c. c.: 12,62 €. - Motocicletas de máis de 250 ata 500 c. c.: 25,25 €. - Motocicletas de máis de 500 ata 1.000 c. c.: 50,48 €. - Motocicletas de máis de 1.000 c. c.: 100,96 €. 3.-Para os efectos de facilita-la aplicación das tarifas, deberanse ter en conta a seguinte normativa: A) en canto a clasificación dos vehículos, o anexo II do Regulamento Xeral de Vehículos, aprobado polo Real Decreto 2822/1998, de 23 de decembro, que recolle nas súas letras “A”, “B” e “C”, as “Definicións”, “Clasificación por criterios de Construción” e “Clasificación por criterios de utilización” B) En canto a determinación da potencia fiscal, mediante as formulas recollidas no anexo V do referido Regulamento Xeral de Vehículos. C) Os vehículos definidos como mixtos, todoterreo, mixtos adaptables, mixtos todoterreo, e furgón mixto adaptable e similares polo literal da clave numérica reflectido na ficha técnica, tributarán como turismo, pola súa potencia fiscal, agás nos seguintes casos: - Se o vehículo está habilitado para o transporte de máis de nove persoas incluído o condutor, tributará como autobús. - Se o vehículo estivese autorizado para transportar máis de 525 kg. de carga útil, tributará como camión. D) Os vehículos denominados autocaravanas serán considerados furgonetas para os efectos de tributación. E) Os furgóns, agás o mixto adaptable, tributarán como camións. F) As ambulancias e coches fúnebres tributarán como turismos. G) Os cuatriciclos lixeiros tributarán como ciclomotores. H) Os motocarros terán a consideración, aos efectos deste imposto, de motocicletas e, polo tanto, tributarán pola súa cilindrada. I) Cando se trate de vehículos articulados tributarán simultaneamente e por separado o que leve a potencia de arrastre e os remolques e semirremolques arrastrados. K) As máquinas autopropulsadas ou automotrices que podan circular polas vías públicas sen ser transportadas ou arrastradas por outros vehículos de tracción mecánica tributarán polas tarifas correspondentes aos tractores, quedando comprendidos, entre estes, os tractocamións e camións de obras e servizos. L) Nos casos de vehículos nos que apareza na tarxeta de inspección técnica a distinción na determinación da carga entre MMA (masa máxima autorizada) e MTMA (masa máxima tecnicamente admisible), se estará, aos efectos da súa tarifación, aos kilos expresados na MMA, que corresponde á masa máxima para a utilización dun vehículo con carga en circulación polas vías públicas, conforme ao indicado no RXV. Este peso será sempre inferior ou igual ao MTMA. A carga útil calcularase de acordo coa seguinte fórmula: MMA (masa máxima autorizada) menos la tara. Dependendo do formato da Tarxeta de Inspección Técnica, a tara pode estar consignada directamente na mesma ou ben, calculala restando 75 quilogramos á Masa de Orde en Marcha (MOM), de acordo co disposto no Regulamento Xeral de Vehículos.4.-No caso de que nas Leis de Orzamentos do Estado modificase o cadro de tarifas recollido no artigo 95.1 do texto refundido da Lei Reguladora de Facendas Locais, aprobado por RD Lexislativo 2/2004, de 5 de marzo, o indicado coeficiente que figura no artigo 5 apartado 1 aplicarase sobre as novas tarifas fixadas nas referidas Leis de Orzamentos estatais. ARTIGO 6.- Instrumento de pago. O pago do imposto acreditarse mediante recibo tributario expedido polos órganos de recadación do Concello. ARTIGO 7.- Período impositivo e devengo. Procedemento de xestión: Altas. O período impositivo coincide co ano natural, salvo no caso de primeira adquisición dos vehículos. Neste caso, o período impositivo comezará o día no que se produza dita adquisición. O imposto devengarase o primeiro día do período impositivo. O importe da cota do imposto prorratearase por trimestres naturais nos casos de primeira adquisición ou baixa do vehículo. Tamén procederá o prorrateo da cota nos mesmos termos nos supostos de baixa temporal por subtracción ou roubo de vehículo, isto dende o momento no que se produza dita baixa temporal no rexistro público correspondente. Se o Concello coñece da baixa antes da elaboración do instrumento cobratorio correspondente, liquidarase a cota prorrateada que deba satisfacerse. Cando a baixa ten lugar despois do ingreso da cota anual, o suxeito pasivo poderá solicitar o importe que, por aplicación do prorrateo previsto lle corresponda percibir. ARTIGO 8.- Procedemento de xestión. No caso de primeira adquisición dun vehículo ou cando este se reforme de maneira que se altere a súa clasificación a efectos do presente imposto, os suxeitos pasivos presentarán ante a oficina de xestión correspondente, no prazo de trinta días a contar dende a data da adquisición ou reforma, autoliquidación por este imposto segundo o modelo aprobado polo Concello, ó que se acompañarán a documentación acreditativa da súa compra ou modificación, certificado das súas características técnicas e o Documento Nacional de Identidade ou o Código de Identificación Fiscal do suxeito pasivo. Pola Oficina xestora comprobarase a autoliquidación presentada e practicarase a correspondente liquidación definitiva ou complementaria, que será notificada individualmente ó interesado, con indicación do prazo de ingreso e dos recursos procedentes. No caso de vehículos xa matriculados ou declarados aptos para a circulación, o pago das cotas anuais do imposto realizarase dentro do primeiro cuadrimestre de cada exercicio. No suposto regulado no apartado anterior a recadación das correspondentes cotas realizarse mediante o sistema de Padrón anual, no que figurarán tódolos vehículos suxeitos ó imposto que estean inscritos no correspondente rexistro público a nome de persoas ou entidades domiciliadas neste termo municipal. O censo ou matrícula do imposto exporase ó público polo prazo de 1 mes para que os lexítimos interesados poidan examinalo e, no seu caso, formula-lo recurso de reposición oportuno. A exposición ó público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.1 Ordenanzas reguladoras de taxas pola prestación de servizos públicos. B.1.1 ORDENANZA FISCAL REGULADORA DA TAXA POLA EXPEDICIÓN DE DOCUMENTOS E POLA PARTICIPACIÓN EN PROCEDEMENTOS ADMINISTRATIVOS. ARTIGO 1.- Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei Reguladora das Facendas Locais, este Concello establece a taxa pola expedición de documentos administrativos, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004. ARTIGO 2.-Feito impoñible.1.- Constitúe o feito impoñible da taxa a actividade administrativa desenrolada con motivo da tramitación, a instancia de parte, de toda clase de documentos que expidan e de expedientes dos que entenda a Administración ou Autoridades Municipais.2.- A estes efectos, entenderase tramitada a instancia de parte calquera documentación administrativa que fora provocada polo particular ou redunde no seu beneficio aínda que non mediara solicitude expresa do interesado.3.- Non estará suxeita a esta taxa a tramitación de documentos e expedientes necesarios para o cumprimento de obrigas fiscais, así como as consultas tributarias, os expedientes de devolución de ingresos indebidos e os recursos administrativos contra resolucións municipais de calquera índole. ARTIGO 3.- Suxeito pasivo. Son suxeitos pasivos contribuíntes as persoas físicas e xurídicas e as entidades ás que se refire o artigo 35.4 da Lei Xeral Tributaria que soliciten, provoquen ou en que redunde o interese da tramitación do documento ou expediente do que se trate. ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refire o artigo 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.- Cota tributaria.1.- A cota tributaria determinarase por unha cantidade fixa sinalada segundo a natureza dos documentos ou expedientes a tramitar, de acordo coa tarifa que contén o artigo seguinte.2.- A cota da tarifa corresponde á tramitación completa, en cada instancia, do documento ou expediente de que se trate, dende a súa iniciación ata a súa resolución final, incluída a certificación e notificación ó interesado do acordo recaído.3.- As cotas resultantes por aplicación das anteriores tarifas incrementaranse nun 50 % cando os interesados soliciten con carácter de urxencia a tramitación dos expedientes que motivasen o devengo. ARTIGO 6.- Tarifa. A tarifa á que se refire o artigo anterior estrutúrase nos seguintes epígrafes: Epígrafe 1. - Expedición de Licencias: - Taxis: 12,29 €. Epígrafe 2.- Outros documentos: - Abonados á subministración de auga potable: * Doméstico: 29,41 €. * Industrial: 58,73 €. * De obras: 88,07 €. - Abonados á rede de sumidoiros: 28,55 €. - Expedientes de ruína: * En rúas de primeira categoría: 293,54 €. * En rúas de segunda categoría: 220,15 €. * En rúas de terceira categoría: 147,87 €. Aboaranse ademais os honorarios dos técnicos non municipais redactores dos informes necesarios. - Fotocopias: Por cada cara de folio: * Tamaño A-4: 0,46 €. * Tamaño A-3: 0,78 €. * Tamaños maiores ós anteriores: 1,17 €. - Compulsas de documentos que non haxan de surtir efecto perante o Rexistro Municipal: Pola primeira cara de folio 0,92 € e 0,28 € por cada cara de folio seguinte. - Expedición a instancia de particulares interesados de copias de atestados policiais e informes por accidentes de tráfico: 60,04 €. - Certificacións e copias de informes policiais a instancia de parte: 4,06 €. Epígrafe 3.- Documentos do Arquivo Municipal: -Por expedición de copias con antigüidade superior a 1 ano: 4,47 €, incrementándose a tarifa do apartado anterior nun 10 por 100 por cada ano máis de antigüidade. Notas ó Epígrafe 3: -A antigüidade computarase por exercicio económico, non de data a data. -Esta tarifa aplicarase cando os documentos non sexan para surtir efectos perante esta Administración Municipal. - Aboaranse ademais as fotocopias, segundo a tarifa establecida no Epígrafe 2 desta ordenanza fiscal. Epígrafe 4.- Documentos de resultado negativo: -Expedición de documentos con resultado negativo ao solicitado polos interesados: 10,84 €. Epígrafe 5.- Dereitos de exame: -Exame para prazas do grupo A ou asimilado: 24,36 €. -Exame para prazas do grupo B ou asimilado: 20,33 €. -Exame para prazas do grupo C ou asimilado: 16,23 €. -Exame para prazas do grupo D ou asimilado: 12,18 €. -Exame para praza do grupo E ou asimilado: 8,14 €. Epígrafe 6.- Tramitación da formalización dos contratos administrativos: - A contía fixarase mediante un sistema mixto de aplicación dunha porcentaxe sobre un determinado importe, e/ou de acordo coas tarifas que se indican nos apartados seguintes: O importe total da taxa recollida nos apartados A, B e C será o resultante de sumar os valores correspondentes a cada tramo da contía do mesmo. ARTIGO 7.- Bonificacións da cota. Estarán exentos da taxa por tramitación da formalización dos contratos administrativos regulada no epígrafe 6 do artigo 6º os contratos de carácter menor. Estarán exentos da taxa por dereitos de exame regulada no epígrafe quinto do artigo 6º as persoas que estean en situación de desemprego, e figuren como tales no corresponde servizo público de emprego. Non se concederá ningunha outra bonificación nos importes das cotas tributarias sinaladas na tarifa desta Taxa. ARTIGO 8.- Devengo.1.- Devéngase a taxa e nace a obriga de contribuír cando se presente a solicitude que inicie a tramitación dos documentos e expedientes suxeitos ao tributo.2.- Nos casos aos que se refire o número 2 do artigo 2, o devengo prodúcese cando teñan lugar as circunstancias que provean a actuación municipal de oficio ou cando esta se inicie sen previa solicitude do interesado pero redunde no seu beneficio.3.- Os dereitos de cada petición de busca de antecedentes devengaranse aínda que sexa negativo o seu resultado. ARTIGO 9.- Declaración e ingreso.1.- A taxa esixirase en réxime de autoliquidación, polo procedemento de selo municipal adherido ó documento ou expediente tramitado.2.- Os escritos recibidos polos condutos aos que fai referencia o artigo 38.4 da Lei de Réxime Xurídico das Administracións Públicas e do Procedemento Administrativo Común, que non veñan debidamente reintegrados, serán admitidos provisoriamente, pero non poderá dárselles curso sen que se emende a deficiencia, para a cal se requirirá ao interesado para que no prazo de 10 días abone as cotas correspondentes co apercibimento de que, transcorrido o devandito prazo sen efectualo, teranse os escritos por non presentados e será arquivada a solicitude.3.- As certificacións ou documentos que expida a Administración Municipal en virtude de oficio de Xulgados ou Tribunais para toda clase de pleitos, non se entregarán nin remitirán sen que previamente se satisfaga a correspondente cota tributaria. ARTIGO 10.- Infraccións e sancións. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ao disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.1 Ordenanzas reguladoras de taxas pola prestación de servizos públicos. B.1.3 ORDENANZA FISCAL REGULADORA DA TAXA POLA REALIZACIÓN DE ACTIVIDADES URBANÍSTICAS. ARTIGO 1.- Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa por actividades urbanísticas, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004. ARTIGO 2.- Feito impoñible. Constitúe o feito impoñible desta taxa a actividade municipal, técnica e administrativa, desenrolada para a expedición dos seguintes documentos ou licenzas preceptivas segundo o art.1 do Regulamento de Disciplina Urbanística: a) Licenzas urbanísticas. b) Licenzas de primeira utilización, solicitades a instancia de parte ou a emitir de oficio pola Administración Municipal ó finaliza-lo período de vixencia das respectivas licenzas de obras. c) As parcelacións urbanísticas. d) Os usos de carácter provisional ós que se refire a Lei do Solo. e) A modificación de uso dos edificios e instalacións en xeral. f) Emisión de informacións urbanísticas a instancia de parte. g) Emisión doutros informes de natureza urbanística a instancia de parte. ARTIGO 3.- Suxeito pasivo.1.- Son suxeitos pasivos contribuíntes as persoas físicas e xurídicas, e as entidades ás que se refire o artigo 35.4 da Lei Xeral Tributaria, que soliciten ou resulten beneficiadas da expedición 2.- Terán a condición de substitutos do contribuínte os construtores e contratistas das obras. ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refire o artigo 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.- Cota Tributaria. A cota tributaria determinarase por unha cantidade fixa e irredutible, segundo a natureza dos expedientes a tramitar, conforme á seguinte tarifa: A) Licencias urbanísticas: • Para edificios plurifamiliares ou edificacións industriais ou comerciais de nova construción: 215,47 €. • Para vivendas unifamiliares de nova construción, galpóns ou reformas en edificacións ou instalacións: 43,13 €. • Resto de licencias urbanísticas distintas das anteriores deste apartado A: 8,62 €. B) Licencias de primeira utilización: • Vivendas unifamiliares: 19,80 €. • Edificios plurifamilares, por cada local independente: 19,80 €. • Instalacións comerciais ou industriais: 31,89 €. • Galpóns e pequenas construcións similares: 13,55 €. C) Os usos de carácter provisional ós que se refire a Lei do Solo e as parcelacións satisfarán o 2 por 100 do valor catastral da superficie, cun mínimo de 0,137517818 € por metro cadrado. No caso das parcelacións, a cota calcularase sobre o valor catastral da parcela matriz segregada, cun máximo de 1.000 € por parcela matriz afectada. D) A modificación de uso dos edificios e instalacións en xeral: 5 por 100 do valor catastral do inmoble, cun mínimo de 37,90 €. E) Resolución municipal respecto a proxectos de urbanización e outros instrumentos de desenvolvemento do planeamento urbanístico, a instancia de parte: 2,6 % do orzamento de execución material, cun límite máximo de 1.000,00 €. F) Emisión de informacións urbanísticas a instancia de parte.66,71 €. G) Emisión doutros informes de natureza urbanística a instancia de parte.66,71 €. ARTIGO 6.- Devengo.1.- Devéngase a Taxa e nace a obriga de contribuír cando se inice a actividade municipal que constitúe o feito impoñible. A estes efectos, entenderase iniciada a devandita actividade na data de presentación da oportuna solicitude, ou a caducidade da licenza de obras no caso das licenzas de primeira utilización.2.-A obriga de contribuír, unha vez nacida, non se verá afectada en modo algún pola renuncia ou desistimento do solicitante, unha vez adoptado polo órgano competente o acordo de emisión do documento gravado. Sen prexuízo do anterior, as solicitudes de parcelación urbanística que se viran denegadas experimentarán unha redución na tarifa dun 90 %. ARTIGO 7.- Procedemento, liquidación e ingreso.1.-Os interesados na obtención de Informacións urbanísticas ou licenzas presentarán previamente no Rexistro Xeral a oportuna solicitude, e conxuntamente practicarase liquidación provisional polo importe da taxa, que se ingresará na Tesourería Municipal.2.-Unha vez resolta a solicitude, practicarase liquidación definitiva, deducindo o ingresado na liquidación provisional, que será notificada ó suxeito pasivo de acordo co establecido no artigo 102.1 e 102.2 da Lei Xeral Tributaria.3.-As cotas liquidadas e non satisfeitas en período voluntario de cobranza reclamaranse mediante o procedemento administrativo de prema. ARTIGO 8.- Infraccións e sancións. En todo o relativo a cualificación de infraccións tributarias, así como das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.1 Ordenanzas reguladoras de taxas pola prestación de servizos públicos. B.1.4 ORDENANZA FISCAL REGULADORA DA TAXA POLA INTERVENCION MUNICIPAL NAS COMUNICACIÓNS PREVIAS, DECLARACIÓNS RESPONSABLES E NO OUTORGAMENTO DE LICENZAS DE APERTURA DE ESTABLECEMENTOS. ARTIGO 1.- Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola intervención municipal nas comunicacións previas, declaracións responsables e no outorgamento de licenza de apertura de establecementos, que se rexerá pola presente Ordenanza Fiscal, que nas súas normas atende o previsto no artigo 57 do citado R. D. L.2/2004. ARTIGO 2.- Feito impoñible.1.- Constitúe o feito impoñible da taxa a actividade municipal, tanto técnica como administrativa, tendente a verificar se os establecementos reúnen as condicións de tranquilidade, sanidade, salubridade, así como outras esixidas polas correspondentes Ordenanzas ou Regulamentos municipais ou xerais para o seu normal funcionamento, como presuposto necesario e previo para o outorgamento por este Concello da Licenza de Apertura á que se refire o artigo 22 do Regulamento de Servizos das Corporacións Locais, tanto si esa actividade se produce como consecuencia dunha petición do interesado, coma de comunicacións previas ou declaracións responsables e no caso de orixinarse por comprobacións ou inspección da apertura sen que o titular solicitase ou obtivese a licenza.2.- A tal efecto, terá consideración de apertura: a) A instalación por vez primeira da actividade desenrolada no establecemento, para dar comezo ás súas actividades. b) Os traslados de locais. c) O cambio de actividade desenrolada no establecemento, aínda que continuada o mesmo titular e a ampliación das actividades desenroladas no establecemento. d) A ampliación do establecemento e calquera alteración que se leve a cabo neste, e que afecte ás condicións sinaladas no apartado 1 deste artigo, esixindo unha nova verificación das mesmas.3.- Entenderase por establecemento que esixe a obtención de licenza para a súa apertura toda edificación habitable, estea ou non aberta o público, que no se destine exclusivamente a vivenda, e que: a) Se dedique ó exercicio de algunha actividade económica de carácter comercial, industrial, de servizos, profesional e artística suxeita ou non ó imposto sobre actividades económicas. b) Aínda sen desenrolarse aquelas actividades, sirvan de auxilio ou complemento para as mesmas, ou teñan relación con elas na forma que lles proporcionen beneficios ou aproveitamento, como, por exemplo, sedes sociais, axencias, delegacións ou sucursais de entidades xurídicas, escritorios, oficinas, despachos ou estudios. ARTIGO 3.- Suxeito pasivo. Son suxeitos pasivos contribuíntes as persoas físicas e xurídicas, e as entidades ás que se refire o artigo 35.4 da Lei Xeral Tributaria, titulares da actividade que se pretende desenrolar ou, no seu caso se desenrole en calquera establecemento industrial ou mercantil. ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refire o artigo 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.- Base impoñible e tarifas.1.- O importe da taxa desta licenza satisfarase unha soa vez e o importe será equivalente a multiplicar por 3,15 a tarifa recollida no Real Decreto Lexislativo 1175/1990, de 28 de setembro, que aproba as tarifas e instrución do imposto sobre actividades económicas, correspondente a actividade concreta de que se trate, independentemente da obriga ou non de tributar por dito imposto, salvo no disposto nos parágrafos seguintes.2.- Cando se trate de axencias, sucursais ou delegacións de empresas non radicadas na localidade, o importe do dereito ou taxa será, como máximo: - Entidades bancarias, financeiras e caixas de aforros: 5.602,23 €. - Hipermercados, supermercados e centros comerciais: 2.774,53 €. - Outras actividades: 1.379,03 €. 3.- No caso de espectáculos públicos por breve tempada, os dereitos establecidos reduciranse proporcionalmente o tempo en que realmente estean en funcionamento, tomado a cota do apartado 1 deste artigo como base anual.4.- Os dereitos pola expedición da licenza de apertura quedarán limitados a unha cota de 280,14 € cando se trate de actividades mercantís ou industriais exentas ou con cota cero no imposto de actividades económicas.5.- As ampliacións de establecementos para a mesma actividade tributarán por esta taxa cunha cota de 3,15 veces o valor do incremento do elemento superficie a efectos do IAE.6.- No caso de desistimento formulado polo solicitante con anterioridade a concesión da licenza, as cotas a liquidar serán do 20 % das establecidas, sempre que a actividade municipal se iniciase efectivamente. ARTIGO 6.- Devengo.1.- Devéngase a taxa e nace a obriga de contribuír cando se inicie a actividade municipal que constitúe o feito impoñible. A estes efectos, enténdese iniciada a devandita actividade na data de presentación da oportuna solicitude da licenza de apertura, se o suxeito pasivo formulase expresamente esta, ou coma da comunicación previa o declaración responsable. ARTIGO 7.- Declaración.1.- As persoas interesadas na obtención dunha licenza de apertura de establecemento industrial ou mercantil presentarán previamente, no Rexistro Xeral, a oportuna solicitude, ou os obrigados ao trámite de comunicación previa ou declaración responsable, con especificación da actividade ou actividades a desenrolar no local, acompañada do último recibo acreditativo do pago do imposto de actividades económicas e xustificante de alta do local no imposto sobre inmobles, ademais do resto da documentación legalmente establecida en cada caso.2.- Se despois de formulada a solicitude de licenza de apertura, comunicación previa ou declaración responsable se variase ou ampliase a actividade a desenrolar no establecemento ou ben ampliase o local inicialmente previsto, estas modificacións haberán de poñerse en coñecemento da Administración Municipal co mesmo detalle e alcance que se esixen na declaración prevista no número anterior. ARTIGO 8.- Liquidación e ingreso.1.-No momento de presenta-la solicitude de licenza, comunicación previa ou declaración responsable, efectuarase liquidación provisional por importe da cota prevista nesta ordenanza, que o interesado deberá ingresar na Tesourería Municipal. Non se admitirá a trámite solicitude de licenza, comunicación previa ou declaración responsable algunha sen o xustificante de ingreso da liquidación provisional.2.- Finalizada a actividade municipal, e unha vez ditada a resolución municipal que proceda respecto da licenza de apertura, practicarase a liquidación definitiva correspondente, deducíndose na mesma o importe da liquidación provisional, e notificaranse ós interesados segundo o establecido no artigo 102.1 e 102.2 da Lei Xeral Tributaria. ARTIGO 9.- Infraccións e sancións. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.1 Ordenanzas reguladoras de taxas pola prestación de servizos públicos. B.1.8 ORDENANZA FISCAL REGULADORA DA TAXA POLA PRESTACIÓN DO SERVIZO MUNICIPAL DE CEMITERIOS. ARTIGO 1.- Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa polo servizo de cemiterios municipais, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004. ARTIGO 2.- Feito impoñible. Constitúe o feito impoñible da taxa a prestación dos servizos de cemiterios municipais, tales como: • Permisos de construción de panteóns ou sepulturas; enterramentos; traslados de cinzas; exhumacións; • Redución, incineración; movementos de lápidas; colocación de lápidas, enreixados e adornos; • Conservación xeral do recinto dos cemiterios municipais; e outros servizos que, de conformidade co previsto no Regulamento de Policía Sanitaria Mortuoria sexan procedentes ou se autoricen a instancia de parte. ARTIGO 3.- Suxeito pasivo.1.- Son suxeitos pasivos contribuíntes as persoas físicas e xurídicas e as entidades ás que se refire o artigo 35.4 da Lei Xeral Tributaria solicitantes da concesión da autorización municipal ou da prestación do servizo, no seu caso, os titulares da autorización concedida.2.- Terán a condición de substitutos do contribuínte, no caso de enterramentos, as compañías aseguradoras de seguros de decesos que cubran esta eventualidade. ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refire o artigo 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.- Cota tributaria. A cota tributaria desta taxa determinarase por aplicación da seguinte tarifa: Epígrafe 1.- Licenzas de obras: A- Permisos para construír panteóns: 68,46 €. B- Permisos para construír sepulturas: 44,11 €. C- Permisos de modificación, reparación ou adecentamento de panteóns ou sepulturas: 25,84 €. D- Colocación de lápidas, enreixados, adornos, revestimentos de sepulturas, etc.25,84 €. Nota: Os movementos de lápidas ou tapas nas distintas sepulturas efectuaranse polo persoal do Concello. Epígrafe 2.-Enterramentos e exhumacións: A- Enterramentos, por cada corpo: 83,96 €. B- Exhumacións e traslados de cinzas, por cada corpo: 83,96 €. Notas: 1. Cando se trate de enterramentos de feto dentro do mesmo féretro ocupado polo cadáver da nai, satisfaranse os dereitos correspondentes a un só enterramento.2. Os restos de cadáveres enterrados en calquera clase de sepultura poderán pasar ó columbario, se así se solicita, sen pago de dereito de ningunha clase, sempre que a sepultura quede completamente libre, efectuándose tódalas operacións por conta do Concello e revertendo a sepultura desocupada en favor do mesmo. Epígrafe 3.- Expedición de documentos. Expedición de títulos de propiedade de cemiterios: 44,06 €. ARTIGO 6.- Devengo.1.- Devéngase a taxa e nace a obriga de contribuír cando se inicie a prestación dos servizos suxeitos a gravame, entendéndose, a estes efectos, que a devandita iniciación prodúcese coa solicitude daqueles. ARTIGO 7.- Declaración, liquidación e ingreso.1.- Os suxeitos pasivos solicitarán a prestación dos servizos dos que se trate no Rexistro Xeral do Concello.2.- No momento de presenta-la solicitude, efectuarase liquidación provisional, polo importe da cota correspondente a esta taxa, que se ingresará na Tesourería Municipal.3.- Resolta a solicitude de licenza, practicarase liquidación definitiva, na que se deducirá o importe ingresado na liquidación provisional, e que será notificada ó interesado de acordo co previsto no art.102.1 e 102.2 da Lei Xeral Tributaria.4.- Resolta a solicitude, a renuncia do interesado non dará dereito á devolución das taxas devengadas. Se a renuncia se producise con anterioridade á resolución, devolverase ó solicitante o 80 % do importe da liquidación provisional ingresada. ARTIGO 8.- Infraccións e sancións. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ó disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.1 Ordenanzas reguladoras de taxas pola prestación de servizos públicos. B.1.9 ORDENANZA FISCAL REGULADORA DA TAXA POLO USO DE INSTALACIÓNS DEPORTIVAS MUNICIPAIS ARTIGO 1.- Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa polo uso de instalacións deportivas municipais, que se rexerá pola presente Ordenanza Fiscal, que nas súas normas atende ó previsto no art.57 do citado R. D. L.2/2004. ARTIGO 2.-Feito impoñible. Constitúe o feito impoñible desta taxa: a) A utilización dos diversos servizos municipais que se detallan nas tarifas. b) A utilización das instalacións e bens municipais destinados ó servizo de deportes. ARTIGO 3.- Suxeito pasivo. Son suxeitos pasivos contribuíntes as persoas físicas e xurídicas e as entidades ás que se refire o artigo 35.4 da Lei Xeral Tributaria que utilicen as instalacións municipais seguintes: 1. Polideportivo Municipal de Artes 2. Centro de raqueta Santa Uxía.3. Polideportivo Municipal A Fieiteira.4. Polideportivo Municipal Sirves.5. Polideportivo Muncipal Alcalde Torres Colomer de Palmeira 6. Piscina Municipal A Fieiteira.7. Estadio Municipal A Fieiteira.8. Campo de fútbol de A Tasca.9. Campo de fútbol da Trinidade.10. Campo de fútbol de A Guía ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.- Cota tributaria. A cota tributaria da taxa regulada nesta Ordenanza será a fixada nas tarifas contidas no artigo seguinte, para cada un dos distintos servizos ou actividades. ARTIGO 6.- Tarifa. A tarifa á que se refire o artigo anterior estrutúrase nos seguintes epígrafes: EPÍGRAFE 1.- POLIDEPORTIVOS: A) Utilización para adestramentos, entendido cando non se utilicen árbitros e un só vestiario: · En horario de 08.00 a. m. a 19.00 p. m.: 5,70 €/hora ou fracción. · Fóra de ese horario: 8,80 €/hora ou fracción B) Xogo de partidos amigables ou oficiais con entrada gratuíta (sen utilización de taquilla): 17,10 € por hora ou fracción. C) Partidos de competición oficial con cobro de entrada: 52,80 € por hora ou fracción. D) En tódolos casos ós que se refiren os apartados A, B e C, con utilización de luz eléctrica, aboarase polo usuario a cantidade adicional de 4,40 € hora. E) Utilización de polideportivos para espectáculos deportivos: · Con cobro de entrada: 219,40 €/día. · Sen cobro de entrada: 44,00 €/día. F) Utilización de polideportivos para espectáculos ou actos extradeportivos: · Día: 860,20 €/día. · Media xornada de mañá ou tarde: 430,10 €. Utilización dos polideportivos por menores de 18 anos: Exentos EPÍGRAFE 2.- CAMPOS DE FÚTBOL SINTÉTICOS. A) Utilización do campo de fútbol de A Fieiteira, A Tasca, A Guía e A Trinidade: 20,30 €/hora. Con utilización de luz eléctrica aboarase polo usuario a cantidade adicional de 16,20 € hora. EPÍGRAFE 3.- COMPLEXO DEPORTIVO DE A FIEITEIRA. O uso do polideportivo de A Fieiteira será o indicado no epígrafe 1 desta ordenanza.3.1.-Abonados. As cotas de abonado terán a seguinte contía: Sen prexuízo dos importes indicados a continuación, a subscrición dun abono requirirá dun pago único inicial, polo importe dunha mensualidade. (*) Situación de desemprego: Os dous conxugues deben acreditar a situación de desemprego. No caso de que algún dos titulares abandone esta situación de desemprego, non poderá optar a esta tarifa. (**) Carné Xove: os posuidores de dito carné beneficiaranse da tarifa asociada a entrada/bono XOVE previa acreditación do mesmo, e ata a idade dos 30 anos.3.2.- Bono de verán. (meses de xullo e agosto). As cotas de abonado terán a seguinte contía: 3.3.-Utilización illada: Entrada ao Complexo con dereito de uso a tódolos servizos que dispón o abonado: EPÍGRAFE 4.- ESTADIO MUNICIPAL DE A FIEITEIRA: - Por adestramento: 43,90 €. - Pola disputa de partidos amigables ou oficiais: 87,80 €/partido. - Pola utilización da pista de atletismo: - Nenos de ata 18 anos: gratuíto. - Aboados e usuarios do complexo con entrada: gratuíto - Maiores de 19 anos en adiante: 1,20 €. En tódolos casos ós que se refiren os apartados A e B con utilización de luz eléctrica, aboarase polo usuario a cantidade adicional de 16,20 € hora. EPÍGRAFE 5.- OUTROS SERVIZOS: - Pista de Squash do polideportivo de Santa Uxía: 3,80 €/45 minutos EPÍGRAFE 6.- PUBLICIDADE ESTÁTICA NAS INSTALACIÓNS DEPORTIVAS MUNICIPAIS A instalación ou pintado de carteis publicitarios nas instalacións deportivas municipais estarán gravados ca seguinte taxa: 25,40 € por metro cadrado ou fracción ao ano. A instalación ou pintado de novos carteis publicitarios nas instalacións deportivas municipais por parte dos clubs deportivos locais estará gravada con 5,10 € por metro cadrado ou fracción. Solo poderán ser colocadas en aquelas instalacións que os clubs deportivos utilicen habitualmente para disputar os seus partidos federados”. Ditos carteis publicitarios serán realizados, en canto a tamaños e materiais, coas características designadas pola Oficina Municipal de Deportes para cada instalación. Os gastos de deseño e instalación ou pintado dos paneis serán en todo caso por conta do solicitante EPÍGRAFE 7.- CENTRO DE RAQUETA SANTA UXÍA – Pistas de Pádel. Utilización das pistas: · Luns a venres ata as 18.00 horas: 10.00 €/ hora pista. · Luns a venres en horario de tarde (a partires das 18 horas), e domingos: 12 €/hora/pista. · Sábados: 10 €/hora pista. · Utilización por menores de 18 anos, de luns a venres ata as 18.00 horas, e sábados e domingos en horario completo: 5 €/hora pista. · A partir da primeira hora de aluguer o cobro será en fraccións de 30 min. · Bono 6 horas: 60 €. Bonificación: No caso de realizarse campionatos sociais (non federados) e organizados por Clubs e Asociacións Deportivas rexistradas no Concello de Riveira: 8,00 €/hora/pista. A celebración de ditos campionatos será en horarios de menor ocupación das pistas e no calendario fixado pola Oficina Municipal de Deportes. ARTIGO 7.- Exencións e bonificacións.1.- Non estarán suxeitos a esta taxa aquelas utilizacións das instalacións que correspondan a competicións organizadas por iniciativa do Excmo. Concello ou patrocinadas polo mesmo.2.- Atendendo o interese social, cultural e formativo, os actos deportivos de carácter afeccionado poderán gozar dunha bonificación de ata o 100 % das tarifas. A devandita bonificación será outorgada por decreto de Alcaldía, previo informe da Oficina Municipal de Deportes.3.- A Alcaldía por decreto, previo informe da Oficina Municipal de Deportes, poderá conceder bonificacións ou a total exención desta taxa no caso de utilización das instalacións para a celebración de actos organizados con fins benéficos.4.- As persoas ou entidades interesadas na obtención das exencións ou bonificacións establecidas nesta Ordenanza, instarano ó Excmo. Concello con anterioridade á celebración das actividades, acreditando suficientemente as circunstancias que xustifiquen a súa pretensión. ARTIGO 8.- Gastos de persoal descontinuo. Os gastos do persoal de servizo descontinuo (taquilleiros, porteiros, acomodadores, vixiantes, electricistas, etc.) correrán por conta dos organizadores do acto. As necesidades de tal tipo de persoal serán fixadas a xuízo da Oficina Municipal de Deportes, tendo en conta a categoría de actividades a desenrolar. ARTIGO 9.- Concertos económicos. As persoas naturais ou xurídicas, así como as Entidades, Organismos, Asociacións, Federacións, Clubs, etc., que organicen actos nas instalación obxecto desta Ordenanza Fiscal con carácter periódico, poderán solicitar o correspondente concerto económico co Excmo. Concello de Riveira. As condicións do mesmo serán fixadas en todo caso conforme ó procedemento legalmente establecido e a aprobación dos devanditos concertos corresponderá á Comisión de Goberno, previo informe da Oficina Municipal de Deportes. ARTIGO 10.- Devengo.1.-Sen prexuízo do establecido no apartado 3º, a obriga de pago da taxa regulada nesta Ordenanza nace dende que se solicita a utilización de calquer a das instalacións especificadas no artigo.3 anterior.2.- O Concello, por medio do órgano encargado da Administración desta taxa poderá esixir un depósito previo para responder, no seu caso, das indemnizacións polos desperfectos que poidan producirse nas instalacións. Este depósito poderá ser constituído en metálico, mediante aval bancario ou póliza de seguro. Será cancelado e devolto no seu caso unha vez que se demostre, mediante informe do Director-Xerente das instalacións, que non se causaran desperfectos ou que estes foran reparados.3.- No caso da taxa esixida pola colocación de publicidade estática nos polideportivos municipais e na Piscina de A Fieiteira, o devengo producirase o primeiro día de cada exercicio. En caso de que as correspondentes licencias de ocupación foran concedidas unha vez iniciado o ano, procederá o rateo por trimestres naturais da cota regulada no artigo 6º. ARTIGO 11.- Declaración e pago.1.-As instancias nas que se farán constar os días e horas nas que se desexe efectuar a utilización das instalacións, e demais circunstancias que desexen expoñer, presentaranse no Rexistro Xeral do Concello. Corresponderá á Oficina Municipal de Deportes informar sobre a procedencia da concesión da licenza solicitada e formular a proposta de resolución. Ao devandito informe acompañarase a liquidación correspondente ó outorgamento da licenza, procedéndose pola Intervención á censura oportuna.2.-As licenzas para a utilización das instalacións dos pavillóns polideportivos, cando se trate de festivais e actos organizados por colexios ou institucións culturais, actos estatutarios de sociedades, asociacións de todo tipo e partidos políticos así como festivais ou espectáculos artísticos, recreativos e deportivos de carácter profesional, solicitaranse por medio de instancia dirixida ó Sr. Alcalde, resolvéndose de acordo co disposto no art.4 do Regulamento de Organización e Funcionamento dos Pavillóns Polideportivos. ARTIGO 12.- Resolución.1.- En tódolos supostos nos que a resolución deba adoptala a Comisión de Goberno do Concello, estarase ó disposto no Regulamento de Organización e Funcionamento das Instalacións.2.- A Xerencia das instalacións poderá outorgar licenzas para a utilización das mesmas, cando e trate de solicitudes para uso esporádico, non comprendidas no suposto anterior. Neste caso, Xerencia efectuará a liquidación e cobro correspondente, que deberá ser ingresada na conta restrinxida aberta ó efecto. ARTIGO 13.- Liquidación e recadación.1.- O aboamento das liquidacións correspondentes ás utilizacións de carácter non periódico deberá realizarse na Tesourería Municipal cunha antelación mínima de 48 horas á celebración do evento.2.- No suposto de usos periódicos, as liquidacións resultantes deberán ingresarse por meses anticipados e sempre antes do día 1 do mes ó que correspondan; sen este requisito, non poderán utilizarse as instalacións. No caso das taxas correspondentes ao uso do Complexo Polideportivo de A Fieiteira, o ingreso das cotas deberá facerse ao principio de cada mes mediante domiciliación bancaria, na conta indicada a este efecto polos usuarios. As baixas non formalizadas antes dos tres últimos días do mes non surtirán efectos, en caso de non realizarse nestes prazos o recibo será pasado o cobro sen dereito a devolución. No caso das altas, o importe da cota a abonar será rateado por quincenas.3.- En tódolos demais casos, o Director-Xerente percibirá por parte do usuario a taxa que corresponda, antes do disfrute da instalación.4.- A non utilización das instalacións só dará dereito á devolución da taxa aboada cando sexa o propio Concello o responsable da non utilización, non tendo dereito o solicitante a reclamar danos e prexuízos sempre que a cancelación do permiso se notifique con 48 horas de antelación.5.- Os depósitos previos previstos no art.10.2 desta Ordenanza realizarase sempre na Tesourería Municipal; sen este requisito non se concederá autorización para a utilización. ARTIGO 14.- Notificacións.1.- Adoptada a resolución pertinente, pola Xerencia practicarase a correspondente notificación ós interesados.2.- Nos supostos de resolución denegatoria da pretensión formulada, practicarase de oficio a devolución do importe do depósito constituído polo solicitante. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.1 Ordenanzas reguladoras de taxas pola prestación de servizos públicos. B.1.18 ORDENANZA FISCAL REGULADORA DA TAXA POLOS SERVIZOS ASOCIADOS Á CELEBRACIÓN DE MATRIMONIOS CIVÍS NAS DEPENDENCIAS MUNICIPAIS. ARTIGO 1.- Fundamento e natureza. De conformidade co previsto no artigo 106 da Lei 7/85 de 2 de abril, reguladora das Bases de Réxime Local e, de conformidade cos artigos 15, 20.4 e 57, todos eles do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola celebración de matrimonios civís nas dependencias municipais, que se rexerá pola presente Ordenanza. ARTIGO 2.- Feito impoñible. O feito impoñible desta taxa é a utilización das dependencias municipais do Concello de Riveira, para a celebración de matrimonios civís e as actividades organizativas correspondentes realizadas polo persoal municipal sempre que teñan lugar en día inhábil a efectos administrativos. Non se inclúe nesta taxa a tramitación do expediente gobernativo previo ó matrimonio civil nin a posterior expedición do libro de familia. ARTIGO 3.- Suxeitos pasivos. Están obrigados ó pagamento da taxa regulada nesta Ordenanza os beneficiarios do servizo, entendéndose por tales os contraentes, que quedan obrigados solidariamente. ARTIGO 4.- Cota tributaria. A cota pola prestación do servizo sinalada no artigo 2 da presente ordenanza será de 111,65 €. ARTIGO 5.- Obrigación do pagamento.1. A obriga de pagamento da taxa regulada nesta Ordenanza nace no momento no que se inicia a prestación do servizo, entendéndose por tal a presentación da solicitude no Rexistro Xeral do Concello.2. Os solicitantes do servizo están obrigados a presentar a pertinente declaración nos impresos habilitados ó efecto pola Administración Tributaria Local e a realizar o ingreso da liquidación resultante na Tesourería Municipal ou nas entidades bancarias debidamente autorizadas, o que se deberá acreditar tamén no momento de presentar a correspondente solicitude.3. No suposto de que con posterioridade á presentación da solicitude, e antes da comunicación da fixación da data da cerimonia, os solicitantes desistisen do servizo solicitado, procederase á devolución de oficio do 75 % do importe sinalado no artigo 4 desta Ordenanza. A celebración das vodas civís estará supeditado ós actos propios do Concello. ARTIGO 6.- Exencións e bonificacións. Agás o disposto en normas de rango legal e tratados internacionais, non se admitirá, respecto desta taxa, ningunha exención ou bonificación. ARTIGO 7.- Infracción e sancións tributarias. En todo o relativo ás infraccións tributarias e a súa cualificación, así como as sancións que procedan, aplicarase o disposto na Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.1 Ordenanzas reguladoras de taxas pola ocupación privativa ou o aproveitamento especial do dominio público local. B.2.1 ORDENANZA FISCAL REGULADORA DA TAXA POLA OCUPACIÓN DO SUBSOLO, SOLO E VÓO DA VÍA PÚBLICA. ARTIGO 1.-Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola ocupación do subsolo, solo e voo da vía pública, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004. ARTIGO 2.- Feito impoñible. Constitúen os feitos impoñibles da taxa as utilizacións privativas e aproveitamentos especiais do subsolo, solo e voo do dominio público municipal. ARTIGO 3.- Suxeito Pasivo. Son suxeitos pasivos contribuíntes as persoas físicas e xurídicas, e as entidades ás que se refire o artigo 35.4 da Lei Xeral Tributaria, a favor de quen se outorguen as licencias para realizar os aproveitamentos obxecto de gravame, ou quen se beneficie do aproveitamento, se procedese sen a oportuna autorización. ARTIGO 4.- Reponsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.-Cota tributaria.1.- A cota tributaria será a fixada nas tarifas contidas no artigo seguinte. A contía desta taxa que puidera correspondera Telefónica de España, S. A., está englobada na compensación en metálico de periodicidade anual a que se refire o apartado 1 do artigo 4º da Lei 15/87, do 30 de Xullo ( Disposición Adicional Oitava da Lei 39/1988, do 28 de Decembro). ARTIGO 6.- Tarifa. As tarifas desta taxa estrutúranse nos seguintes epígrafes: (Epígrafes 1 a 5, eliminados). Epígrafe 6: Cando se trate de taxas por utilización privativa ou aproveitamentos especiais constituídos no solo, subsolo ou voo das vía públicas municipais, a favor de empresas explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza, o importe daquelas consistirá, en todo caso e sen excepción ningunha, no 1,5 % dos ingresos brutos procedentes da facturación que obteñan anualmente en este termo municipal as referidas empresas. A estes efectos, incluiranse entre as empresas explotadoras de ditos servizos as empresas distribuidoras e comercializadoras dos mesmos. Non se incluirán neste réxime especial de cuantificación da taxa os servizos de telefonía móbil. Este réxime especial de cuantificación aplicarase as empresas a que se refire este epígrafe 6, tanto se son titulares das correspondentes redes a través das que se efectúan as subministracións como se, non sendo titulares de ditas redes, ou son de dereitos de uso, acceso ou interconexión ás mesmas. A efectos do disposto neste epígrafe, entenderase por ingresos brutos procedentes da facturación aqueles que, sendo imputables a cada entidade, teñan sido obtidos pola mesma como contraprestación polos servizos prestado en cada termo municipal. Non se incluirán entre os ingresos brutos, a estes efectos, os impostos indirectos que graven os servizos prestados nin as partidas ou cantidades cobradas por conta de terceiros que non constitúan un ingreso propio da entidade á que se aplique este réxime especial de cuantificación da taxa. As empresas que empreguen redes alleas para efectuar as subministracións deducirán dos seus ingresos brutos de facturación as cantidades satisfeitas a outras empresas en concepto de acceso ou interconexión as redes das mesmas. As empresas titulares de tales redes deberán computar as cantidades percibidas por tal concepto entre os seus ingresos brutos de facturación. O importe derivado da aplicación deste réxime especial non poderá ser repercutido ós usuarios dos servizos de subministro a que se refire este epígrafe 6. As taxas reguladas neste epígrafe 6 son compatibles con outras taxas que poidan establecerse pola prestación de servizos ou a realización de actividades de competencia local, das que as empresas a que se refire este epígrafe deban ser suxeitos pasivos conforme ó establecido no artigo 23.1. b) do RDL 2/2004 de 5 de marzo (TR da Lei reguladora das Facendas Locais), quedando excluída, polo pagamento desta taxa, a exacción doutras taxas derivadas da utilización privativa ou o aproveitamento especial constituído no solo, subsolo ou voo das vías públicas municipais. ARTIGO 7.- Devengo. Devéngase a taxa e nace a obriga de contribuír: a) Tratándose de concesións de novos aproveitamentos da vía pública no momento de obter a correspondente licenza municipal. b) Tratándose de aproveitamentos xa existentes, o día 1º de cada un dos períodos naturais de tempo sinalados na tarifa. ARTIGO 8.- Declaración.1.- As cantidades esixidas conforme ás tarifas liquidaranse por cada aproveitamento solicitado ou realizado, e serán irredutibles polos períodos de tempo sinalados nos respectivos epígrafes.2.- As persoas ou entidades interesadas na concesión de aproveitamentos regulados nesta Ordenanza deberán solicitar previamente a correspondente licenza.3.- Unha vez autorizada a ocupación, se non se determinou con exactitude a duración do aproveitamento, entenderase prorrogado ata que se presente a declaración de baixa polos interesados.4.- A presentación de baixa surtirá efectos dende o día 1º do período natural de tempo seguinte ó sinalado non epígrafes da tarifa. A non presentación de baixa determinará a obriga de continuar aboando a taxa. ARTIGO 9.- Liquidación e ingreso.1.- O pago da taxa realizarase por ingreso directo na Tesourería Municipal, unha vez notificada a correspondente liquidación, nos prazos establecidos polo Regulamento Xeral de Recadación.2.- As cotas liquidadas e non satisfeitas en período voluntario de cobranza, esixiranse polo procedemento de prema.3.- As empresas explotadoras de servizos de subministracións ingresarán, polo procedemento de autoliquidación, no primeiro mes de cada semestre, o importe da taxa a que alude o epígrafe 6 do artigo 6 desta ordenanza, correspondente ao semestre anterior. As autoliquidacións practicadas terán o carácter de “a conta” da autoliquidación de regularización que se presentará antes do 30 de xullo do exercicio seguinte. A autoliquidación de regularización practicada en xullo deberá ir acompañada de Balance de Situación e Conta de Explotación da entidade, relativos ao exercicio precedente, certificados polo Presidente do Consello de Administración, así como informe da auditoría onde conste expresamente a facturación correspondente ao termino municipal de Riveira no citado período. ARTIGO 10.- Infraccións e sancións. En todo o relativo á cualificación de infraccións tributaria, así como das sancións que ás mesmas correspondan en cada caso, estarse ó disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.2 Ordenanzas reguladoras de taxas pola ocupación privativa ou o aproveitamento especial do dominio público local. B.2.2 ORDENANZA FISCAL REGULADORA DA TAXA POLA OCUPACIÓN DE TERREOS DE USO PÚBLICO CON MERCADORÍAS, MATERIAIS DE CONSTRUCIÓN, ENTULLOS, VALOS, PUNTAIS, ASNELOS, ESTADAS E OUTROS MATERIAIS DE CONSTRUCIÓN. ARTIGO 1.- Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola ocupación de terreos de uso público con mercadorías, materiais de construción, entullos, valos, puntais, asnelos, estadas e outros materiais, especificados nas tarifas contidas no artigo 6 seguinte, que se rexerá pola presente Ordenanza, que nas súas normas atende ó previsto no artigo 57 do citado R. D. L.2/2004. ARTIGO 2.- Feito impoñible. Constitúe o feito impoñible da taxa regulada nesta Ordenanza a utilización privativa e aproveitamento especial dos terreos de uso público con mercadorías, materiais de construción, entullos, valos, puntais, asnelos, e outras instalacións análogas. ARTIGO 3.- Suxeito pasivo. Serán suxeitos pasivos na taxa regulada nesta Ordenanza as persoas físicas e xurídicas, e as entidades as que se refire o artigo 35.4 da Lei Xeral Tributaria, no favor de quen se outorguen as licenzas ou quen se beneficie do aproveitamento se procedese da oportuna autorización. ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.- Cota tributaria.1.- A cota tributaria da taxa regulada nesta Ordenanza será a fixada nas tarifas contidas no artigo seguinte.2.- A os efectos previstos para a aplicación das tarifas do artigo seguinte, as vías públicas deste Concello clasifícanse da cordo coas categorías previstas no artigo 19.3 da Ordenanza Fiscal Municipal. ARTIGO 6.- Tarifas.1.- As tarifas ás que se refire o artigo anterior serán as seguintes: • Ocupación da vía pública con entullos, terras, areas, materiais de construción, mercadorías, etc., por m2 e mes: 4,0904 €. • Ocupación da vía pública con valos, estadas ou calquera outras instalacións adecuadas, por m2 ou fracción e mes: 3,2724 €. • Grúas, por m2 ou fracción que ocupe a base da grúa fóra do valo, ao mes: 39,7677 €. 2.- Normas de aplicación das tarifas: Cando as obras se interrompesen durante un tempo superior a dous meses, sen causa xustificada, as contías resultantes pola aplicación da Tarifa a) sufrirán un recargo do 100 por 100 a partir do 3º mes, e, en caso de que unha vez rematadas as obras continúen os aproveitamentos, as contías serán recargadas nun 200 por 100. ARTIGO 7.- Devengo. Devéngase a taxa e nace a obriga de contribuír: a) Tratándose de concesións de novos aproveitamentos da vía pública, no momento de obte-la correspondente licenza municipal. b) Tratándose de aproveitamentos xa existentes, o día primeiro de cada un dos períodos naturais de tempo sinalados na tarifa. ARTIGO 8.- Declaración.1.- As cantidades esixibles conforme ás tarifas liquidaranse por cada aproveitamento solicitado ou realizado, e serán irreducibles polos períodos de tempo sinalados nos respectivos epígrafes.2.- As persoas ou entidades interesadas na concesión de aproveitamentos regulados nesta Ordenanza deberán solicitar previamente a correspondente licenza.3.- Unha vez autorizada a ocupación, se non se determinou con exactitude a duración do aproveitamento, entenderase prorrogado ata que se presente a declaración de baixa polos interesados.4.- A presentación da baixa surtirá efectos dende o día primeiro do período natural de tempo seguinte ó sinalado nos epígrafes da tarifa. A non presentación de baixa determinará a obriga de continuar aboando a taxa.5.- De conformidade co previsto no artigo 24.5 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, cando con ocasión dos aproveitamentos regulados nesta Ordenanza se producisen desperfectos no pavimento ou instalacións da vía pública, os titulares das licenzas ou os beneficiarios do aproveitamento virán suxeitos ó reintegro total dos gastos de reconstrución e reparación de tales desperfectos ou repararán pola súa conta os danos causados, sendo en todo caso independentes dos dereitos liquidados polos aproveitamentos realizados. ARTIGO 9.- Liquidación e ingreso.1.- O pago da taxa realizarase mensualmente por ingreso directo na Tesourería Municipal, unha vez notificada a correspondente liquidación segundo o art.102.1 e 102.2 da Lei Xeral Tributaria, nos prazos establecidos polo Regulamento Xeral de Recadación.2.- As cotas liquidadas e non satisfeitas en período voluntario de cobranza, esixiranse polo procedemento de prema. ARTIGO 10.- Infraccións e sancións. En todo o relativo a cualificación de infraccións tributarias, así como das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.2 Ordenanzas reguladoras de taxas pola ocupación privativa ou o aproveitamento especial do dominio público local. B.2.4 ORDENANZA FISCAL REGULADORA DA TAXA SOBRE VAOS PERMANENTES E AS RESERVAS DA VÍA PÚBLICA PARA APARCAMENTO, CARGA E DESCARGA DE MERCADORÍAS DE CALQUERA CLASE E OUTRAS ACTIVIDADES DE INTERES PARTICULAR. ARTIGO 1.- Fundamento e natureza. No uso das facultades concedidas polos artigos 133.2 e 142 ca Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola utilización privativa ou aproveitamento especial por vaos permanentes e as reservas da vía pública para aparcamento, carga e descarga de mercadorías de calquera clase e para outras actividades de interese particular e carácter temporal, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004. ARTIGO 2.- Feito impoñible. Constitúe o feito impoñible da taxa a utilización privativa e aproveitamento especial mediante entradas de vehículos con licenza municipal de vao permanente e as reservas da vía pública para aparcamentos exclusivos, carga e descarga de mercadorías de calquera clase, e as reservas de carácter temporal para actividades de interese particular. ARTIGO 3.- Suxeito pasivo.1.- Son suxeitos pasivos da taxa regulada nesta Ordenanza as persoas físicas e xurídicas, e as entidades ás que se refire o artigo 35.4 da Lei Xeral Tributaria no favor de quen se outorguen as licenzas, ou quen se beneficie do aproveitamento, se procedese sen a oportuna autorización.2.- Terán a condición de substitutos do contribuínte os propietarios das fincas e locais ós que dea acceso as entradas de vehículos con licenza de vao permanente. ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.- Cota tributaria.1.- A cota tributaria da taxa regulada nesta ordenanza será a fixada na seguinte tarifa: Epígrafe 1.- Reservas de espazos permanentes e aparcamento. A) Vados permanentes, por metro lineal ou fracción: 35,580452 €. B) Aparcamento exclusivo, por unidade: 47,716741 €. Epígrafe 2.- Venda do sinal de vado permanente: 12,182583 € /unidade. Epígrafe 3.- Gastos de teléfono das paradas de taxis: Entre tódolos taxis con licenza en vigor, nun pago único anual e igual para cada un, simultáneo ó da reserva de aparcamento exclusivo, reintegrarán ó Concello os gastos anuais de teléfono das paradas autorizadas. Epígrafe 4.- Reservas de carácter temporal para actividades de interese particular: -Cando esixan corte da circulación rodada: 35,580452 €/cada 5 horas. -Cando non esixan corte da circulación rodada: 3,974531 €/cada 5 horas.2.- Nos vaos permanentes, cando a capacidade do local supere os dez vehículos, ademais da contía na tarifa, aboarase un 10 por 100 mais da tarifa por cada novo vehículo. ARTIGO 6.- Devengo. Devéngase a taxa e nace a obriga de contribuír: a) Tratándose de concesións de novos aproveitamentos da vía pública, no momento de obter a correspondente licenza municipal, ou cando se inicie a realización do aproveitamento se non se dispón da preceptiva licenza. a) Tratándose de aproveitamentos xa existentes, o día primeiro de cada un dos períodos naturais de tempo sinalados na tarifa. b) Tratándose de reservas de carácter temporal, no momento de presentar a correspondente solicitude. ARTIGO 7.- Normas de xestión.1.- As cantidades esixibles conforme ás tarifas liquidaranse por cada aproveitamento solicitado ou realizado, e serán irreducibles polos períodos de tempo sinalados nos respectivos epígrafes.2.- As persoas ou entidades interesadas na concesión de aproveitamentos regulados nesta Ordenanza deberán solicitar previamente a correspondente licenza, e formular declaración dos metros lineais a utilizar, acompañando un plano detallado do aproveitamento e da súa situación dentro do municipio.3.- Unha vez autorizada a ocupación, se non se determinou con exactitude a duración do aproveitamento, entenderase prorrogado ata que se presente a declaración de baixa polos interesados.4.- A presentación da baixa surtirá efectos dende o día primeiro do período natural de tempo seguinte ó sinalado nos epígrafes da tarifa. A non presentación da baixa determinará a obriga de continuar aboando a taxa. ARTIGO 8.- Liquidación e ingreso.1.-Tódolos suxeitos pasivos desta taxa, unha vez notificada a liquidación de alta, serán incorporados a un Padrón fiscal, que conterá os datos necesarios para a correcta xestión da taxa. As liquidacións anuais sucesivas, e prazos de ingreso, notificaranse de xeito colectivo, mediante anuncios no Boletín Oficial da Provincia.2.- Tratándose de reservas de carácter temporal para actividades de interese particular, os interesados na obtención do correspondente permiso, presentarán previamente no Rexistro Xeral a oportuna solicitude, e conxuntamente practicarase liquidación provisional polo importe da taxa, que se ingresará na Tesourería Municipal.3.- As cotas devengadas e non satisfeitas en período voluntario de cobranza, esixiranse polo procedemento de prema. ARTIGO 9.- Infraccións e sancións. En todo o relativo a cualificación de infraccións tributarias así como das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.2 Ordenanzas reguladoras de taxas pola ocupación privativa ou o aproveitamento especial do dominio público local. B.2.5 ORDENANZA FISCAL REGULADORA DA TAXA POLA OCUPACIÓN DE TERREOS DE USO PÚBLICO CON MESAS E CADEIRAS CON FINALIDADE LUCRATIVA. ARTIGO 1.- Fundamento e natureza. No uso das facultades concedidas polos artigos 133.2 e 142 ca Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola ocupación de terreos de uso público con mesas e cadeiras con finalidade lucrativa, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004. ARTIGO 2.- Feito impoñible. Constitúe o feito impoñible desta taxa a ocupación dos terreos de uso público con mesas e cadeiras, e os seus elementos complementarios, con finalidade lucrativa. ARTIGO 3.- Suxeito pasivo. Son suxeitos pasivos da taxa regulada nesta ordenanza as persoas físicas e xurídicas, e as entidades ás que se refire o artigo 35.4 da Lei Xeral Tributaria no favor de quen se outorguen as licencias, ou quen se beneficie do aproveitamento, se procedese sen a oportuna autorización. ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refiren o artigo 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.- Cota tributaria.1.-A cota tributaria da taxa regulada nesta Ordenanza será a fixada nas tarifas contidas no artigo seguinte, atendendo á superficie realmente ocupada polos aproveitamentos expresados en metros cadrados.2.- Ós efectos previstos para a aplicación das tarifas do artigo seguinte, as vías públicas deste Concello clasifícanse da cordo coas categorías previstas no artigo 19.3 da Ordenanza Fiscal Xeral Municipal. ARTIGO 6.- Tarifas.1.-As tarifas as que se refire o artigo anterior son as referidas ao módulo tipo segundo establece o artigo 17.2 da ordenanza municipal reguladora das terrazas e quioscos de hostalería e estrutúranse do xeito seguinte: Licenzas por ocupación anual (do 1 de xaneiro ao 31 de decembro) en euros/m2/ano: 15,077159 €/m2 2.-Aos efectos previstos para a aplicación do apartado anterior, terase en conta o seguinte: a. Se o número de metros cadrados de aproveitamento non fose enteiro, redondearase por exceso para obter a superficie ocupada. b. Como consecuencia da colocación de toldos, marquesiñas, separadores, barbacoas e outros elementos auxiliares se incrementará as tarifas mencionadas no epígrafe 1 nun 10 %. Esta porcentaxe aplicarase por cada tipo de elemento auxiliar instalado c. Ao exceso de ocupación respecto do autorizado, aplicaráselle a tarifa incrementada no 100 % do sinalado. d. O módulo tipo está constituído por unha mesa e catro cadeiras cunha ocupación teórica de 2,00 x 1,60 metros, o que resulta 3,20 m/2. e. No caso de almacenamento de mobiliario de terraza e elementos auxiliares na vía pública se incrementarán as tarifas mencionadas no epígrafe 1 nun 10 %. No caso de optar por licenza de ocupación turística (comprende o período de semana santa e do 1 de xuño ao 30 de setembro) prorratearanse as tarifas anuais especificadas no punto deste artigo por 4,5 e incrementadas nun 10%. Para optar a licenza de ocupación turística, previamente debe estar en posesión de licenza anual. ARTIGO 7.- Normas de Xestión.1.- As persoas ou entidades interesadas na concesión de aproveitamentos regulados nesta ordenanza, deberán solicitar previamente a correspondente licenza declarando a superficie do aproveitamento e os elementos que se van a instalar, así como un plano detallado da superficie que se pretende ocupar e da súa situación dentro do municipio.2.- Os servizos técnicos deste Concello comprobarán e investigarán as declaracións formuladas polos interesados, concedéndose as autorizacións de non encontrar diferenzas coa petición formulada. De producirse diferenzas, notificaranse as mesmas ós interesados e xiraranse, no seu caso, as liquidacións complementarias que procedan, concedéndose as autorizacións unha vez emendadas as diferenzas polos interesados e, no seu caso realizados os ingresos complementarios que procedan.3.- Procederase a practicar liquidación unha vez autorizada ou concedida a ocupación de vía pública.4.- ALTAS: As cantidades esixibles con arranxo ás tarifas liquidaranse por cada aproveitamento solicitado ou realizado prorrateándose por trimestres no caso exclusivamente de inicio de actividade no local por 1ª vez.5.- BAIXAS: A presentación da baixa producirá efectos a partires do día primeiro do período natural de tempo seguinte sinalado no epígrafe da tarifa. Non obstante ó anterior as solicitudes poderán efectuarse ata o 31 de marzo do ano en que a baixa vaia a surtir efectos. Sexa cal sexa a causa que se alegue en contrario, a non presentación da baixa, no prazo indicado, determinará a obriga de continuar aboando a taxa.6.- VARIACIÓNS: As variacións dos elementos obxecto da autorización (m² de ocupación, ubicación, titularidade da explotación económica, etc…) deberán ser comunicadas ó Concello antes do 1 de abril de cada ano no caso de licenza de tempada e antes do 1 de xaneiro de cada ano no caso de licenza anual. Nos supostos de cambio de titularidade nas explotacións económicas entenderase que o novo titular subrógase nas condicións autorizadas ó anterior, salvo que no prazo ó que se fixo referencia comunique ó Concello as novas circunstancias.7.- Unha vez autorizada a ocupación nas condicións especificadas no acordo municipal, estas entenderanse prorrogadas para os exercicios posteriores sen necesidade de efectuar novas solicitudes, facturándose a taxa pola tarifa vixente en cada exercicio. ARTIGO 8.- Devengo, Liquidación e Ingreso.1.- Devéngase a taxa e nace a a obriga de contribuír: 1) Tratándose de concesións de novos aproveitamentos da vía pública: a) para licenzas de ocupación anual: o 1 de xaneiro do exercicio para o cal se solicita a licenza. b) para licenzas de ocupación de tempada: o 1 de marzo do exercicio para o cal se solicita a licenza. O contribuínte formulará a oportuna solicitude no Rexistro Xeral do Concello dentro do prazo antes indicado, e nese momento practicarase liquidación provisional polo importe da taxa, que deberá ingresarse na Tesourería Municipal ou na conta bancaria que se designe ao efecto con carácter de depósito previo. Unha vez concedida a licenza, practicarase a oportuna liquidación definitiva, que se notificará ó interesado segundo o previsto no art.102.1 e 102.2 da Lei Xeral Tributaria.2) Tratándose de aproveitamentos xa existentes, o día primeiro de cada un dos períodos naturais de tempo sinalados na tarifa. Tratándose de concesións de aproveitamentos xa autorizados e prorrogados, unha vez notificada a liquidación de alta, serán incorporados a un Padrón Fiscal, que conterá os datos necesarios para a correcta xestión da taxa. As liquidacións anuais sucesivas, e prazos de ingreso, notificaranse de xeito colectivo, mediante anuncios no Boletín Oficial da Provincia.2.- As cotas devengadas e non satisfeitas en período voluntario de cobranza, esixiranse polo procedemento de prema. ARTIGO 9.- Liquidación e ingreso.1.-O contribuínte formulará a oportuna solicitude no Rexistro Xeral do Concello dentro do prazo antes indicado, e nese momento practicarase liquidación provisional polo importe da taxa, que deberá ingresarse na Tesourería Municipal con carácter de depósito previo. Unha vez concedida a licenza, practicarase a oportuna liquidación definitiva, que se notificará ó interesado segundo o previsto no art.102.1 e 102.2 da Lei Xeral Tributaria.2.- As cotas devengadas e non satisfeitas en período voluntario de cobranza, esixiranse polo procedemento de prema. ARTIGO 10.- Infraccións e sancións. En todo o relativo á cualificación de infraccións tributarias así coma das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS B. Ordenanzas reguladoras de taxas B.2 Ordenanzas reguladoras de taxas pola ocupación privativa ou o aproveitamento especial do dominio público local. B.2.6 ORDENANZA FISCAL REGULADORA DA TAXA POLA INSTALACIÓN DE QUIOSCOS NA VÍA PÚBLICA. ARTIGO 1.-Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola instalación de quioscos na vía pública, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004. ARTIGO 2.- Feito impoñible. Constitúe o feito impoñible desta taxa a utilización privativa, por parte dun particular, de terreos de uso público con destino á instalación de quioscos. ARTIGO 3.- Suxeito pasivo. Son suxeitos pasivos contribuíntes as persoa físicas e xurídicas, e as entidades as que se refire o artigo 35.4 da Lei Xeral Tributaria, no favor de quen se outorguen as licenzas de instalación dos quioscos, ou quen se beneficie do aproveitamento, se procedese sen a oportuna autorización. ARTIGO 4.- Responsables.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refiren os artigos 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.-Cota tributaria.1.- A cota tributaria da taxa regulada nesta Ordenanza será a fixada nas tarifas contidas no artigo seguinte, atendendo á categoría da rúa onde radique o quiosco e en función do tempo de duración do aproveitamento e da superficie a ocupar autorizada en virtude da licenza, ou a realmente ocupada se fose maior.2.- Aos efectos previstos para a aplicación das tarifas do artigo seguinte, as vías públicas deste Concello clasifícanse de acordo coas categorías previstas no artigo 19.3 da Ordenanza Fiscal Xeral Municipal. ARTIGO 6.- Tarifas.1.- As tarifas as que se refire o artigo anterior estrutúranse do xeito seguinte: 13,834541 €/m2 e trimestre.2.-Notas de aplicación: a) As cotas establecidas na tarifa anterior serán aplicadas integramente ós 10 primeiros m2 de cada ocupación. Cada m2 en exceso sufrirá un recargo do 20% na contía correspondente segundo a tarifa. b) Para a determinación da superficie computable, ademais da superficie ocupada estritamente polo quiosco, terase en conta a superficie anexa utilizada para exposición. A superficie redondearase sempre en exceso. c) As contías establecidas na tarifa serán incrementadas nun 30% cando nos quioscos se comercialicen artigos en réxime de expositores en depósito. ARTIGO 7.- Devengo. Devéngase a taxa e nace a obriga de contribuír: a) Tratándose de concesións de novos aproveitamentos da vía pública, no momento de obter a correspondente licenza municipal, ou cando se inicie a realización do aproveitamento no caso de non ter tramitado a preceptiva licenza. b) Tratándose de aproveitamentos con licenza xa existentes, o primeiro día de cada un dos períodos naturais de tempo sinalados na Tarifa. ARTIGO 8.- Normas de xestión.1.- As cantidades esixibles conforme ás tarifas liquidaranse por cada aproveitamento solicitado ou realizado, e serán irreductibles polos períodos de tempo sinalados nos respectivos epígrafes.2.- As persoas ou entidades interesadas na concesión de aproveitamentos regulados nesta ordenanza deberán solicitar previamente a correspondente licenza municipal, formulando declaración da superficie a ocupar e acompañando un plano detallado da súa situación dentro do municipio. Así mesmo presentarán licenza de apertura e declaración de alta ou último recibo de pago do imposto de actividades económicas.3.- Unha vez autorizada a ocupación, se non se determinou con exactitude a duración do aproveitamento, entenderase prorrogado ata que se presente a declaración de baixa polos interesados.4.- A presentación de baixa surtirá efectos dende o día primeiro do período natural de tempo seguinte ó sinalado nos epígrafes da tarifa. A non presentación da baixa determinará a obriga de continuar aboando a taxa.5.- A taxa regulada nesta Ordenanza é compatible ca taxa pola ocupación de terreos do uso público con mesas e cadeiras con finalidade lucrativa.6.- Non se consentirá a ocupación da vía pública ata que se obtivese a correspondente licenza polos interesados e se formalice a fianza á que se refire o apartado seguinte. O incumprimento deste mandato poderá dar lugar á non concesión da licenza, sen o prexuízo do pago doa taxa e das sancións e recargos que procedan.7.- As licenzas concederanse sempre en precario, debendo os solicitantes formalizar unha fianza na Tesourería Municipal por importe dunha trimestralidade, incrementadas as tarifas nun 100 %, como garantía da desmontaxe no momento que se indique ó titular da licenza. Realizada a desmontaxe, o interesado poderá solicitar a cancelación da fianza, que se realizará previo informe dos técnicos municipais por se houbese lugar a algunha retención por deterioración da vía pública.8.- As autorizacións terán carácter persoal e non poderán ser cedidas nin subarrendadas a terceiros. O incumprimento deste mandato dará lugar á anulación automática da licenza. ARTIGO 9.- Liquidación e ingreso.1.- Trimestralmente practicaranse as liquidacións oportunas pola taxa ós suxeitos pasivos, que se notificarán conforme ó art.102.1 e 102.2 da Lei Xeral Tributaria para o seu ingreso na Tesourería Municipal nos prazos establecidos no art.20 do Regulamento Xeral de Recadación.2.- As cotas devengadas e non satisfeitas en período voluntario de cobranza esixiranse polo procedemento administrativo de prema. ARTIGO 10.- Infraccións e sancións. En todo o relativo á cualificación de infraccións tributaria, así como das sancións que ás mesmas correspondan en cada caso, estarase ó disposto nos artigos 181 e seguintes da Lei Xeral Tributaria. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS C. Ordenanzas reguladoras de taxas C.1. ORDENANZA REGULADORA DO PREZO PÚBLICO POLA PRESTACIÓN DE SERVIZOS E REALIZACIÓN DE ACTIVIDADES DA OFICINA MUNICIPAL DE DEPORTES. ARTIGO 1.-Concepto. De conformidade co previsto no artigo 127, en relación co artigo 41, ámbolos dous do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, redactados conforme a Lei 25/98, de 13 de xullo, de Modificación do Réxime Legal das Taxas Estatais e Locais e de Reordenación das Prestacións Patrimoniais de Carácter Público, e no exercicio da potestade regulamentaria recoñecida a este Concello, na súa calidade de Administración Pública de carácter territorial, polos artigos 4, 49, 70.2 e concordantes da Lei 7/85 de 2 de abril, reguladora de Bases de Réxime Local, establecese o prezo público pola prestación de servizos e realización de actividades da Oficina Municipal de Deportes. Constitúe o obxecto deste prezo público: 1. Organización de cursos de piscina e outras actividades dirixidas de auga.2. Actividades dirixidas de sala.3. Actividades deportivas “estudio”. 4. Escolas deportivas.5. Cursos de pádel de adultos.6. Servizos de masaxista. ARTIGO 2.- Obrigados ó pago. Estarán obrigados ó pago do prezo público regulado nesta Ordenanza os usuarios dos servizos indicados no artigo anterior. ARTIGO 3.- Contía. A contía do prezo público regulado nesta ordenanza é o seguinte: A) Cursos de piscina: B) Escolas deportivas: · Nenos: 58,10 € anual, 8,30 €/mes. · Adultos: 49,50 € trimestre, 16,50 €/mes. C) Actividades dirixidas “Estudio”. E) Servizo de masaxista: 11,00 € sesión ½ hora. Abonados 7,20 €. F) Cursos de pádel: · Clase exclusiva mes para 4 alumnos de 1 sesión semanal de 1 hora: 25 €/alumno/mes. Clase exclusiva mes para 3 alumnos de 1 sesión semanal de 1 hora: 33,50 €/alumno/mes. · Clase exclusiva mes para 2 alumnos de 1 sesión semanal de 1 hora: 50,00 €/alumno/mes. · Clases de 1 hora: o Exclusiva para 1 alumno: 30,00 €/alumno o Exclusiva para 2 alumnos: 15,00 €/alumno o Exclusiva para 3 alumnos: 10,00 €/alumno o Exclusiva para 4 alumnos: 7,50 €/alumno Para a fixación dos prezos de entrada ós eventos organizados pola Concellaría de Deportes terase en conta o custo dos mesmos, debendo ser estes aprobados pola Xunta de Goberno Local, de acordo co previsto no artigo 47 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. ARTIGO 4.- Normas de xestión.1.- A obriga de pago do prezo público regulado nesta Ordenanza nace dende que se solicita a participación no curso/escola deportiva correspondente ou desde que se solicita o servizo de masaxista especificado no artigo 3 anterior.2.- No caso de matriculación de varios irmáns en escolas deportivas aplicase unha bonificación do 50 % a partir do segundo fillo, sendo gratuítos os restantes.3.- Este prezo público xestionarase en réxime de autoliquidación, cas seguintes especialidades: a) As escolas deportivas para nenos aboaranse no momento da inscrición e polo total do período lectivo. b) As escolas deportivas de adultos e os cursos de pádel aboaranse de xeito trimestral. As baixas no servizo deberán comunicarse antes dos tres últimos días do trimestre. En caso contrario, o abonado deberá asumir o pagamento íntegro do trimestre seguinte. En ambos casos, cando a inscrición se realice con posterioridade ao comezo do curso, o importe a abonar será rateado en función dos meses transcorridos, incluíndo no cómputo do abono o mes en que se solicite a inscrición. No caso das altas, o importe da cota a abonar será rateado por quincenas.4.- Se por causas non imputables ó obrigado o pago do prezo, o servizo ou actividade non se preste ou desenrole, procederá a devolución do importe correspondente. DISPOSICIÓN FINAL. Esta Ordenanza foi aprobada polo Pleno en sesión celebrada en data 30 de outubro de 2017, e entrará en vigor ao día seguinte da súa publicación no Boletín Oficial da Provincia. Publícase igualmente a nova numeración das ordenanzas, consecuencia da derrogación textos normativos por medio do mesmo acordo plenario: En Riveira, á 22 de decembro de 2017. O Alcalde Manuel Ruiz Rivas